Hareetara zabalduriko ateak, erbestera zabalduriko ateak,\nGiltzak itsasargiko jendearen esku, eta astroa bizirik hilduratua atariko harriaren gurpilean:\nEne ostalari, utzidazu zure kristalezko etxea hareetan...\nIgeltsuzko Uda gure zaurietan ari da bere lantzen puntak zorrozten,\nToki begi-bistako eta hutsala hautatzen dut, urtaroen hezurtegia bezalakoa,\nEta, mundu honetako hondartza guzietan, bere amiantozko geruza abandonatu du jainkoaren espirituak, kea dariola.\nTauricako printzeak liluratzeko dira oinazturaren zirrarak.\nInongo ur-bazterri eskainia, inongo orriren abaroan utzia kantu honen hasmenta garbia...\nBeste batzuek aldareetako adar apainduak hartzen dituzte tenpluetan:\nNire ospea hareetan datza! Nire ospea hareetan datza! Eta ez da inolaz ere huts egitea, o, Erromes,\nAire biluziena desiratzea, ezerezetik sorturiko poema handi bat osatzeko erbesteko hondarpeetan, ezerezez eginiko poema handi bat.\nTxistuka ezazue, o, munduko habailak, kanta ezazue, o, ur gaineko maskorrak.\nAmildegiaren gainean paratu ditut nire oinarriak, apar zipriztinen eta lanbroaren gainean. Etzanen naiz uharketan eta itsasontzi hutsetan,\nToki goibel eta hutsal guzietan, zeinetan baitatza handitasunaren zaporea.\n“...Haize gutiagok egiten zuten juliotarren familiaren alde, aliantza gutiago zuten lagun apaizen kasta handiek.\nHareak kantari nora doazen, hara abiatzen dira erbesteko Printzeak,\nBelak zabalik eta tenk non izan ziren, hara abiatzen dira ontzi-hondarrak, luthier baten ametsa baino leunago,\nGerra ekintza handiak izan ziren tokietan dagoeneko zuri dago astoaren matelezurra,\nEta itsasoak inguruan kaskezurren asotsa inarrosten du hondartzetan,\nEta axolagabe zaizkiola munduko gauza guziak, horixe kontatu ziguten, arratsalde batez, munduaren mugan,\nHaizearen miliziek erbesteko hareetan...”.\nAparraren jakinduria, o, espirituaren kiratsa txinpartaka ari den gatzean eta kare biziaren esnean!\nZientzia bat izan zait emana, arimaren krudelkerietan... Haizeak bere arpilatzeen berri ematen digu, haizeak bere makurren berri ematen digu!\nZaldunak bezala, soka ukabilean, basamortuko sarreran,\nHorrela zelatatzen dut nik inguru zabalenean zorioneko seinaleen gorakada.\nEta goizak guretako mugitzen du bere iragarle hatza idazki sainduen artean.\nErbestea ez da inondik ere atzokoa! Erbestea ez da inondik ere atzokoa! “O, aztarnak, o, premisak”,\nDio Arrotzak hareetan, “munduko gauza oro zait berria...”. Eta gauza oro bezain arrotza zaio bere kantuaren sorrera.\n“...Betidanik izan zen deiadar hau, betidanik izan zen dirdai hau,\nEta munduan gertatzen ari den armazko balentria bat nola, exodoan dabiltzan herrien zerrendatze bat nola, inperioak sortzeko altxatzen diren pretorioak nola, a!, Liburu handien sorreren kariaz ezpainen hantura nola,\nHorrela isilpeko gauza hau munduan barna, bat-batean handitzen dena horditasun sentimenduaren antzera.\n...Betidanik izan zen deiadar hau, betidanik izan zen handitasun hau,\nMunduan barna noraezean dabilen gauza hau, munduan barnako trantze hau, mundu honetako hondartza guzietan barna, hats bakarretik sortua, uhin bakarretik sortuz\nEtenik gabeko esaldi luze bakarra, betiko ulertezina...\n...Betidanik izan zen deiadar hau, betidanik izan zen amorru hau\nEta erresaka handi hau zoraldiaren gailurrean, beti, desiraren une gorenean, kaio bera hegaldan, kaio bera habian, hegalak inarrosiz erbesteko gelak elkartzen dituena, eta mundu honetako hondartza guzietan, hats bakarretik sortua, neurririk gabeko lantu berbera\nHareetan nire arima numidiarraren bila dabilena...”.\nEzagutzen zaitut, o, munstro! Hemen gara berriz ere parez pare. Utzi genuen lekutik hartu dugu berriz eztabaida luze hau.\nEta zure argudioak astintzen ahal dituzu, animaliek muturra ur gainean bezala: nik ez dizut ez pausurik ez atsedenik emanen.\nZapalduriko hondartza gehiegitan izan dira nire aztarnak ezabatuak eguna urratu baino lehen, abandonaturiko ohatze gehiegitan izan da nire arima isiltasunaren minbiziari emana.\nZer nahi duzu orain nigandik, o jatorrizko hatsa? Ez zuk, zer espero duzu nire aho bizitik ateratzea,\nO, nire atariaren gaineko indar alderraia, o, Eskale, gure bideetan eta seme Galduaren bila zabiltzana?\nHaizeak bere zahartasunaren berri ematen digu, haizeak bere gaztetasunaren berri ematen digu. Ohora ezazu, o, Printze, zure erbestea!\nEta bat-batean gauza oro zait indarra eta presentzia, ezerezaren gaiari kea darion artean.\n“Garaiago, gauero, deiadar mutu hau; garaiago, gauero, mendeen bilketa hau maskorraren azpian,\nEta, mundu honetako hondartza guzietan, lerro janbiko zakar bat nire barrenetik elikatzekoa...\nHainbesteko altuerak ez du zure atariko bazter malkartsua desagerraraziko, o zu, egunsentian ezpatak biltzen dituzun Hori, beren kakoetatik hartuta arranoak gobernatzen dituzun Hori, burdinazko lumen azpian neska garratzenak elikatzen dituzun Hori!\nSortzekoa den gauza oro ikaratzen da munduko ekialdean, sortzen ari den gauza oro bozkariatzen da argiak urratzearekin batera!\nEta hona hemen deiadar zabalagoa goratzen ari dela munduan barna, arimaren matxinada bat bezala...\nEz zara isilduko, deiadar, hareetan gizakiarekiko fideltasun arrasto oro erantziko dudan arte. (Nork daki oraindik nire sorterriaren izena?)”.\nArrotza izan zen gaua, hainbeste haize basatu baitziren geletako bidegurutzean.\nEta munduko bazterretan nor dabil alderrai, egunsentia baino lehen, niretako den oihu horrekin? Hastanduriko zein neska handi joan zen, hegal txistukariekin, beste atari batzuk bilatzera, arbuiaturiko zein neska handi,\nOrduan, erbesteko gizonendako eleak mudatzen dituzten konstelazio aldakorrak toki aratz baten bila hareetan murgiltzen diren tenorean?\nBide-guzietan-alderraia izan zen haren gortesau izena apezen artean, Sibilen harpe berdeetan, eta gure atarian goizak jakin zuen oin biluzien aztarnak ezabatzen idazki sainduen artean...\nZerbitzariak, zerbitzatzen zenbiltzaten, eta alferrik zuen oihal freskoak hedatzen, ausaz eror litekeen hitz aratza harrapa zezaten.\nAtalarraren negarrarekin joan zen goiztiri negartia, joan zen eurietako hiadea hitz aratzaren bila,\nEta oso antzinako ur-bazterretan deitu zuten nire izena... Kea zerion jainkoaren espirituari intzestuaren errautsen artean.\nEta egun hartako muin horaila hareetan idortutakoan\nJitoan zebiltzan istorioetako pasarte ederrak, helizeetako besoetan, errorez eta erraturiko premisez beteriko zeruan, bueltaka hasi ziren eskoliastaren gozamenerako.\nEta nor zegoen, bada, han, hegan joan zena? Eta gau hartan, nork hartu zuen nire desgogara nire ezpain arrotzetan kantu horren ardura?\nO, Eskriba, zure estiletearen atzeko muturrarekin barreia ezazu, hareetako taulan, alferrikako hitzak argizarian utzitako aztarna.\nItsas zabaleko urak, gure tauletan itsas zabaleko urak ezabatuko ditu urteko zifra ederrenak.\nEta ordua da, o, Eskale, kobazuloetan paraturiko harrizko ispilu handien alde hertsian,\nLiturgiaburuak, feltrozko zapatak oinetan eta zeta gordinezko eskularruak eskuetan, ezaba dezan, mahukak arranditsu mugituz, gaueko seinale debekatuen loraldia.\nHorrela joaten da haragi oro gatzaren ziliziora, gure bijilien errautsezko fruitua, zure hareetako arrosa ñimiñoa, eta gaueko emaztea egunsentia baino lehen igorria...\nA!, gauza hutsal guziak memoriaren galbahean, a!, gauza zoro guziak erbesteko xiruletan: ur zabaletako nautilo aratza, gure ametsetako zio garbia.\nEta gaueko poemak egunsentia baino lehen hastanduak, hegal fosila anbar horizko bezpera handien tranpan harrapatua…\nA!, erre ditzatela, a!, erre ditzatela, hareetako mugan, hondakin hauek guziak: lumak, azazkalak, ile tindatuak eta oihal lohiak;\nEta atzo sorturiko poemak, a!, oinaztura baten sardearen azpian sorturiko poemak arrasto ezdeusa bihurtu dira, emaztekien esnean errautsa iduri...\nEta zertan erabili ez dituzuen gauza hegaldun guziekin ofiziorik gabeko hizkuntza bat osatuz, hona hemen ezabatzekoa den poema bat egin gogo dudala oraindik.\n“...Itsasoa ikustean arropa eranzten duen hura bezala, lur aldeko lehen haize gozoa omentzeko jaiki den hura bezala (eta hara kopeta nola handitu zaion kaskoaren azpian),\nEskuak sortu nintzenean baino hutsagoak, eta libreagoak ezpainak, belarria beste garai bateko auhena entzunarazten duten koral hauei lotua,\nHemen nauzue nire sorterriko hegira berriz eramana... Arimarena da historia bakarra, arimarena da ongizate bakarra.\nAkenioarekin eta anofele eltxoarekin, kizkiarekin eta hareekin, kontu ahulenekin, kontu hutsalenekin, kontu sinple hori, zera hori, zer eta hemen egote hutsa eguna badoan bitartean...\nTxori ñimiñoen hezurduren gainetik badoa egun honetako haurtzaroa, irletako janzkera soinean, eta haurtzaroa baino arinago sorgintzen du haizeak kaio eta itsas enaren hezur hutsetan irlen omenez ezkata soinekoz beztituriko ura...\nO, hareak, o, erretxinak! patuaren elitro purpura arras geldirik dagoen begian! Eta bortizkeriarik gabeko hondartzan, erbestea eta haren giltza garbiak, eguna hezur berde batek zeharkatua, irletako arrain bat bezala...\nEguerdia kantari, o, tristura!... eta miraria oihu honek iragarri du: o, miraria! eta ez da aski irri egitea malkoen azpitik...\nBaina zer da hor, o, zer da gauza orotan, bat-batean mira egiten zaiguna?...”.\nBadakit. Ikusi dut. Inor ez dago ados! — Eta dagoeneko eguna loditzen ari da, esnea bezala.\nAsperdurak Arsazesen erresumetan bilatzen du bere itzala; eta noraezeko tristurak munduan barna darama bere esne-belarraren gustua, eta oinordeko falta ezohikoa da hegazti harrapakarien eremuan...\nZelata dezala jakintsuak zismen sorrera!... Zerua Sahel bat da, karabana handi batek zeharkatzen duena gatzarri bila.\nMende batek baino gehiagok ezkutatzen du bere burua historiak porrot egiten duen tokietan.\nEta eguzkiak bere sestertzio ederrak hareetan ari da lurperatzen, ekaitzaren epaia dakarten itzalek goiti egiten duten bitartean.\nO, ur berdearen azpiko presondegiak! Itsas azpiko belar ospetsu batek hitz egin diezagula erbesteaz... eta Poeta mindu dute\nHosto handi karedun hauek, amildegiko ertzean, zokalo gainean: parpailak heriotzaren maskaran.\n“Harrizko korridoreetan dabilena, gauerdian, kometa eder baten eskriturak balioesteko; bi gerraren artean, kristalezko lente handien araztasuna zaintzen duena; eguna urratu aitzin iturriak garbitzeko jaiki dena, eta epidemia handien akabera izan baita; itsas zabalean, bere alaba eta errainekin lakatzen ari dena, aski zuten-eta lurreko errautsetatik...\nKlera urdinezko zahar-egoitza handietan erokeria lausengatzen duena, eta Igandea da zekale artean, itsutasun handiaren tenorean; organo bakartietara igotzen dena, armada sartzen ari den bitartean; egun batez harrobi bateko espetxe arrotzekin amets egiten duena, eta eguerdia baino geroxeago da, alarguntza handiaren tenorean; itsasoan, irla zelai batetik heldu den betibizi horail txiki baten urrin idorrak esnatzen duena; portuetan esna egoten dena beste arraza bateko emazteki baten besoetan, eta betiber gustua da ordu txikietako besapeen lurrinean, eta gauerdia igarotakoan da, iluntasun handienaren tenorean; arnasa, lotan, itsasoaren arnasari lotua duena, eta hara non itsasaldia aldatzearekin ohatzean iraultzen den itsasontzi batek amulak aldatzen dituen bezala...\nLurmutur garaienen aurrean baliza margotzen duena, uharrien azalera gurutze zuri batez markatzen duena; semaforoen oinarrian dauden kasamata handiak kare-esne eskas batez zuritzen dituena, eta zinerarien eta hondakinen lekua da, jakintsuaren gozamenerako; eurien urtaroan, ostatu hartzen duena pilotutzako eta kabotajeko jendearekin — tenplu hil bateko zaindariaren etxean, penintsula baten muturrean (eta harri gris-urdinezko muin baten gainean da, edo hareharri gorrizko ordoki garai batean); zikloien ibilbide hetsiak mapen gainean katigatzen duena; neguko gauetan, izarren arteko bide handiak argi agertzen zaizkiona; ametsetan ikusi dituena transhumantziaren eta noraezeko mugimenduaren beste lege batzuk; zundaren muturrarekin hondo handietako buztin gorriaren bila dabilena bera ametsaren aurpegiari forma emateko; portuetan bere burua eskaintzen duena laketontzietako itsasorratzak konpontzeko.\nLurrean barna belardi handietara doana; bidean doalarik aholkua ematen duena arras zuhaitz zahar bat artatzeko; ekaitza atertutakoan, burdinazko dorreetara igaten dena, basoko lahar kiskalien xingola gustu iluna haizatzera; toki antzuetan lerro telegrafiko handien patuaz arduratzen dena; itsaspeko kable nagusiak nondik doazen dakiena, eta kostaldera zein puntutan ailegatzen diren; hiriaren azpian, hezurtegi eta estolden lekuan (eta lurraren azal zuritua da leku hori) seismo puruak irakurtzeko tresnak zaintzen dituena...\nInbasio baten garaian, uraren ardura duena, eta bisita egiten diena maiatz-eulien ezteiez unaturik dauden iragazteko ur-tanga handiei; matxinadatik babesten dituena, urre berdezko burdin hesien atzean, Lorategi Botanikoko negutegi handi kirasdunak; Txanpon Etxea, Neurrien Bulegoa eta Tabakoaren Monopolioa; eta Faroen Biltegia, zeinean fabulak eta linternak dautzan; setiopean bere erronda egiten duena areto handietan, non, kristalaren azpian, hauts bihurtzen diren fasmidoen eta pinpilinpauxen bildumak; eta bere lanpara darama lapis lazulizko oraska ederretara, non, hauskor, hezurrezko printzesa, urrezko iskilinbaz hartua, mendeetan beheiti heldu den bere sisalezko adatsaren azpian; Himalaiako arrosondo hibrido arraro bat armadetatik salbatzen duena; Estatuaren ekonomiak erreka jo duenean, bere denarioekin zaldi-haztegien luxu uherra entretenitzen duena, adreilu horizko haztegi zabalak hostoen azpian, ekaitz baten urrumen azpiko arrosa gorriko arrosadiak bezalakoak, ginezeo ederrak bezalakoak, printze basaz beteak, iluntasunez, intsentsuz eta arren substantziaz beteak...\nKrisi garaian, zigilupeko pakeboteen zaintza arautzen duena, iodo eta minda koloreko ugalde baten meandroan (eta, beirateen linboaren azpian, ahanzturaz estaliriko aretoetan, mendetako aloezko argi bat dago eta betiko bijilia itsasoan); munta gutiko gizonekin jendetzak abandonaturiko ontziola eta ontzitegietan ibiltzeari emana dena, hiru urteko barku handi bat uretaratu ondotik; itsasontziak aparailuz hornitzea lanbide duena; eta egun batez bere arimaren lurrina belaontzi berri baten barneko zurajean aurkitzen duena; bere gain hartzen duena ekinokzioko zaintza, kaietako harresien gainekoa, mendiko urtegi handietako orrazi soinudun eta ozeanoko esklusa handien gainekoa; bat-batean mundu honetako hats sendaezina sumatzen duena elikagai kolonialen silo eta biltegi handietako tekuan, han, non, hibernazioko ilargietan, espeziak eta ale berdeak puzten baitira kreazioa bere ohatze goibelean bezala; orografia eta klimatologia kongresu handietan azken mintzaldia irakurtzen duena, eta unea da Arboretuma eta Aquariuma bisitatzeko, eta prostituten auzoa, harribitxiak lantzen dituztenen tailerrak, eta konbultsio-egile ospetsuen plaza...\nBankuan kontu bat irekitzen duena espirituaren ikerketetarako; bere obra berriaren plazan adore eta gogo biziz sartzen dena, eta, hiru egunetan, inork ezin dio haren isiltasunari erreparatu, amak izan ezik, inor ezin da haren gelara sartu, neskame zaharrena izan ezik; behorra iturrietaraino daramana, berak edaten ez badu ere; larruki-dendetan, argizariarena baino lurrin biziagoarekin amets egiten duena; gizonki egindako bi ekintza handiren artean, Baburrek bezala, poetaren mantua janzten duena terraza eder bat miresteko; nabe berri baten kontsakrazioan arreta beste norabait joaten zaiona, eta tinpanoan halako pegarrak daude, belarriak iduri, akustika dela eta harresituak; herentzian jaso duena, ondasun hileko lurraldean, hondarreko koartza errutokia, ehiza larri eta falkoneriaren gaineko obra ederrekin; hirian liburu handiak salerosten dabilena: almagestoak, portulanoak eta bestiarioak; fonetikaren gorabeherak axola zaizkiona, zeinuen aldaketa eta hizkuntzaren higadura handiak; semantikaren inguruko eztabaida handietan parte hartzen duena; ohiko matematikan autoritatea izan eta laket duena besta aldakorren egutegirako egunak kalkulatzea (urrezko zenbakia, indikzio erromatarra, epakta eta letra dominikalak); hizkuntzaren kargu handiei hierarkia ezartzen diena; toki goren batean, harri handiak erakusten zaizkiona, sugarraren eginahal setatsuaren bidez distirant bihurtuak...\nHoriek guziak erbesteko printzeak dira, eta ez dute nire kantuarekin zer eginik”.\nArrotz, mundu honetako hondartza guzietan, entzulerik eta lekukorik gabe, eraman ezak Mendebaldeko belarrira memoriarik gabeko maskor bat.\nBadaezpadako apopiloa gure hirietako bazterretan, ez duzu inoiz Lloyds-eko ataria zeharkatuko, han ez baitu krediturik zure solasak eta zure urrea baliorik gabea baita...\n“Nire izena izanen dut bizitoki”, izan zen zure arrapostua portuko galdetegietan. Eta diru-trukatzailearen mahaietan, traba baizik ez duzu eginen,\nOinazturak lurpetik ateratako burdinazko txanpon handi hauek bezala.\n“...Oinazturaren sintaxia! o, erbesteko hizkuntza garbia! Urrun da beste ur-bazterra, non mezua argitzen baita:\nBi emaztekiren kopetak errautsen azpian, biak erpuru berberak markatuak; bi emaztekiren hegalak pertsianen atzean, biak hats berberak suspertuak...\nLotan zeunden gau hartan, fosforozko arbolaren azpian, o, munduaren gaineko bihotz otoizlari, o, Erbesteratuaren ama, haren aurpegia gelako ispiluetan inprimatua izan zenean?\nEta zu, oinazturaren azpian prontoago, haren arimaren beste aldean dar-dar egiteko prontoago, haren indarraren lagun eta haren indarraren ahuldade, zu, zeinaren hatsa harenarekin betiko baitago nahasia,\nJarriko zara oraindik abandonaturiko haren ohatzean, zure emazteki arima dardarka ari dela?\nErbestea ez da inolaz ere atzokoa! Erbestea ez da inolaz ere atzokoa!... Gorroto ezazu, o, emazteki, Berberiako txoriaren kantua zure teilatupean...\nEz duzu adituko ekaitz urruna gure pausoen bideak biderkatzen, zure emazteki oihuekin, gauez, asaldatu gabe zorionaren arrano anbiguoa bere habian!...”.\n...Isil zaitez, ahuldade, eta zu, emaztearen gaueko lurrina, gauaren beraren esentzia bezalakoa.\nHondartza orotan alderrai, itsaso orotan alderrai, isil zaitez, gozotasun hori, eta zu, presentzia hegalduna nire zelaren parean.\nBerriz hartuko dut nire bidea, numidiar baten gisara, itsaso besterenezineko bazterretan ibiltzeko... Berbena-belarrik ez ezpainetan, baina mingainean, oraindik, gatzaren antzera, mundu zaharreko legamia hau.\nErbesteko gaiak dira nitratoa eta natrona. Gure pentsamenduak lasterka doaz ekintzetara hezurrezko xendetan barna. Oinazturak asmo zabalagoko ohatzea ireki dit. Ekaitza alferrik ari da absentziaren mugak higitzen.\nIndia atlantikoak aurkitzeko itsasoa zeharkatu zutenek, amildegitik heldu den hozkirrian ideia berriak usnatzen dituztenek, etorkizunaren ateetan adarrei haize ematen dietenek\nBadakite erbesteko hareetan txistuka ari direla oinazturaren zigorraren pean uzkurtzen diren grina handiak... O, Seme galdua, ekaineko gatz eta aparraren azpian! atxiki bizirik gure artean zure kantuaren indar ezkutua!\nMandatariari zuzentzen zaiona bezala, haren mezua hauxe izanik: “Estali gure emaztekien aurpegia; goratu gure seme-alaben aurpegia; eta zuen atarietako harriak garbitzeko da agindua... Ahapeka esanen dizuet iturrien izena, zeinetan, bihar, gure kolera aratza murgilduko baitugu”.\nEta ordua da, o, Poeta, zure izena, zure sorterria eta zure leinua adierazteko...”\nLong Beach Island (New Jersey), 1941


Irekia Eusko Jaurlaritza - Gobierno Vasco :: Cristina Uriartek harrera egin die Skills 2015 txapelketan Euskadi ordezkatu duten Lanbide Heziketako ikasleei\nCristina Uriartek harrera egin die Skills…\n\nCristina Uriarte Lanbide Heziketako ikasleei egin dien harreran, Lakuan Iturria: Irekia\n\nCristina Uriartek harrera egin die Skills 2015 txapelketan Euskadi ordezkatu duten Lanbide Heziketako ikasleei Iturria: Irekia\nHiru ikaslek abuztuan Brasilen burutuko den munduko txapelketan parte hartuko dute\nCristina Uriarte Hezkuntza, Hizkuntza Politika eta Kultura sailburuak harrera egin die gaur arratsaldez, joan zen maiatzaren 6,7 eta 8an Madrilen burutu ziren Skills 2015 txapelketan parte hartu zuten Lanbide Heziketako euskal ikasleei. Skills txapelketak WorldSkills International eta WorldSkills Europe elkarteek antolatzen dituzte. Lanbide Heziketako ikasleei zuzenduriko trebezia-lehiaketa hauek, ikasketa mota horien dibulgaziorako tresna baliagarria dira. Baina gainera, txapelketa hauek ikasle, irakasle eta enpresentzako pizgarri ere izan nahi dute, eta aldi berean sektore produktiboen kalitateaz eta berrikuntzaz debatea sortarazteko foroa.\nHarrerara etorri diren 14 ikasleen artean, aurtengo Skills txapelketan urrezko eta zilarrezko dominak lortu dituzten ikasleak zeuden:\n-Iker Rodriguez, Andoaingo La Salle- Berrozpe ikastetxekoak, urrezko domina eskuratu zuen CAD Diseinu mekanikoa atalean.\n-Lierni Osak, Zarauzko Monte Albertia ikastetxekoak, urrea Estetika arloan.\n- Elgoibarko IMH institutuko Jon Lopeirak ere urrea ekarri zuen Euskadira, CNC Torneaketa-fresaketa modalitatean.\n-Iker Guillamon eta Andoni Frutosek osatutako bikoteak azkenik (biak Berharako Miguel Altuna Institutuko ikasleak), zilarra eskuratu zuen Mekatronikan.\nUrrea eskuratu hiru ikasleak, nor bere modalitatean, Brasilen izango dira abuztuan, WorldSkills txapelketan lehian.\nSailburuak, ziurtagiriak banatu eta zorionak eman dizkie ikasle guztiei, eta domina horiek euskal Lanbide Heziketaren emaitza onen erakusle direla azaldu du, gazteekin izan duen solasaldian. “Gure izen ona behar den mailan jarri duzue”, azpimarratu du. Irakasleak ere mintzagai izan ditu Cristina Uriartek, eta hauek egin duten lana goraipatu du.\nAurten, honako euskal ikastetxe hauek hartu dute parte Skills 2015 txapelketan.\nDon Bosco GLHBI\nMonte Albertia BHI\nIMH- Makina Erreminta Institutua\nMiguel Altuna GLHBI\nLa Salle-Berrozpe Ikastetxea\nGaldakaoko Ostalaritza Eskola\nHnos. Larrinaga zentroa\nuriarte_skills_01.jpg 500 KB (jpg)\nuriarte_skills_02.jpg 1 MB (jpg)\nEuskadiko Lanbide Heziketak emaitza bikaina lortu du "Spain Skills 2017" lehiaketan\n2021eko irailean Getxon ospatuko den lurreko Sokatira Mundialaren Txapelketa aurkeztu da


Iragarkian emakumeak sexi jantzita? Eta dendara horrela agertzen bagara? | Jalgi hadi plazara\nHasiera » Gizartea » Iragarkian emakumeak sexi jantzita? Eta dendara horrela agertzen bagara?\nIragarkiak ondokoa kontatzen du: Bezeroa (gizonezkoa) emakumez beteta dagoen toki batera sartu da. Emakumeek jarrera eta janzkera sentsuala dute. Off-eko ahotsak ondokoa dio: “Nahi beste aldiz estreinatuko duzunaren sentipena izan ezazu”.\nMinigonak, eskoteak, barruko arropa baino ez… eta ibilera seduzitzailearekin sartu dira Espainiako Estatuko Madril eta Sevillako hainbat betaurreko dendatan. Dendarien erreakzioak denetarikoak. Batzuek uste zuten denda katearen iragarkiaren parte zirela emakumeok. Beste batzuk lotsatu egin ziren eta bakarren batek poliziari deitu zion.\nMultiópticas denda kateak esan du sentitzen duela jende batek iragarkia gaizki ulertu izana, eta esan du hurrengo iragarkietarako kontuan hartuko duela. Alegia, ez du erretiratu publizitate kanpaina.


Bai Horixe - Wikipedia, entziklopedia askea.\nBai Horixe HABEk sortu eta Euskal Telebistak emandako euskal telesaila da, Juan Miguel Gutierrezek zuzendua. Euskara ikasteko eta bideoz grabatutako lehenengo programa izan zen, eta Euskal Telebistak jarraituki emandako lehenengo telesaila. Gainera, aktore euskaldunekin grabatu zen, eta zuzeneko soinua erabiliz. Telesailarekin batera, Bai Horixe: Euskara Ikasteko Lehenengo Urratsa liburuak sortu zituen HABEk.\n30 minutu (ikastunitateko)\nETB 1, ETB 2, TVE 2\nBai Horixe argitaratzean, baliabide berri bat jarri nahi izan zuen HABEk euskara ikasten eta irakasten ari zirenen eskuetan. Baliabide berria, sortu berria zelako eta teknika berriez egina, gizarte berriak eskatzen zuenaren arabera. Eta horrexek hain zuzen egiten zuen berria ez ezik, bizia eta erakargarria, eraginkorra eta anitza...\nTalde zabal baten ia lau urteko (1985-1988) lanen emaitza izan zen, euskara ikasten hasten zirenei lehen urratsetan laguntzeko moldatua: hasi ez hasi zebiltzanei bultzatzeko, hasiberriei aurrera eragiteko, eta aurreraxeago zihoazenei arnasa berria emateko.\nHala ere, ez zen erabateko metodoa, baizik euskara ikasten hasteko lehen bultzada. Guztira, 30 saiok osatzen zuten Bai Horixe bideo programa. Saio bakoitza ordu erdikoa zen eta bost atal nagusi zituen:\nMintzagaia, bost minutuko filma, sarrera gisa eta landu beharreko edukiak aurkezteko.\nHiztegia, hitzen esanahia eta erabilera azaltzeko.\nLanduz, gramatikaren arloa lantzeko.\nEsamoldeak, esamoldeak eta haien testuinguruak lantzeko.\nIstorioa, bost minutuko bideoa, errepasoa egiteko.\nAzken aldaketa 25 urria 2020(e)an, 16:39(e)tan\nOrriaren azken aldaketa: 25 urria 2020, 16:39.


Debagoiena Udaltalde 21 osatuko da astelehenean - Debagoiena - Goiena.eus\nDebagoiena Udaltalde 21 osatuko da astelehenean\nLeire Kortabarria 2004-04-23 14:58\nGarapen iraunkorraren inguruko Agenda 21 egitasmoa ibarrean ahalbidetzeko Udaltalde 21 lan taldea osatuko da astelehenean. Hitzarmena sinatuko dute Jaurlaritzak, Mankomunitateak eta ibarreko udalek.\nLankidetza hitzarmen horren bidez, Eusko Jaurlaritza, Foru Aldundia, Mankomunitatea eta Debagoieneko udal guztiak konprometitzen dira Agenda 21 garapen iraunkorreko egitasmoa Debagoienean ezartzera, eta bide horretan lan egitera.\nSinadura ekitaldia astelehenean izango da, hilak 26, Arrasateko udaletxean, 17:00etan. Honakoek hartuko dute parte: Jaurlaritzaren aldetik, IHOBE Ingurumen Jarduketarako Sozietate Publikoko presidente Sabin Intxaurragak; Foru Aldundiko Luis Mari Oiarbide diputatua; Mankomunitateko presidente Inazio Lakuntza; eta Debagoieneko udal guztietako alkate edo zinegotziek.\nAgenda 21 ez da egitasmo berria gurean. Bere helburuak dira, ez bakarrik ingurumena, baizik eta edozein herritan bizi kalitateari eragiten dioten alderdi guztiak zaindu eta horietan hobetzea. Horren ildotik lanean aritu dira gure udalak azken urteotan. Edozelan ere, Udaltalde 21 taldearen eraketarekin, udalen eta gainerako erakundeen arteko elkarlana areagotu egingo da, eta Agenda 21-eko proiektuak ezartzea errazagoa izango da.


Eztabaida:Euskaltzaindia - Wikipedia, entziklopedia askea.\nEuskaltzaindia Espainiako Alfonso XIII erregeak sortu zuela dioen esaldia ezabatu dut datu hori okerra baita: Alfonso XIIIak Oñatiko kongresuaren inaugurazioan parte hartu zuen 1918an, hitzaldi bat emanez, baina Euskaltzaindia ez zuen berak fundatu. Euskaltzaindia Oñatiko kongresuan sortu zen, baina ez erregeak sortuta, baizik Diputazioek onetsirik. Gaur egun "Real Academia" titulua badu ez da Alfonso XIIIak emanda, baizik Juan Carlos-ek 1976an (ez lehenago).\n--Luki 00:36, 24 Abendua 2007 (UTC)\nOndo. Horrelakoak ikusten dituzunean lasai aldatu, ez dago arazorik eta ez da zertan komentatu behar egiten diren aldaketa guztiak. Segi lanean, ondo zabiltza eta! - Theklan eztabaida ekarpenak eposta 00:38, 24 Abendua 2007 (UTC)\nNA onarpena[aldatu iturburu kodea]\nGramatika eta ortografia:\nArtikuluaren nabarmentze egoera azkenenekoz eguneratutako data: 2016-10-17.\nIruzkina: Artikulua ona da (zuzena/egokia), behar bezala wikitua, eta orain erraz irakurtzen da, baina gaiaren garapenaren aldetik gorabeheratsua da. -Iñaki LL (eztabaida) 23:10, 15 apirila 2017 (UTC)\nKritika atala[aldatu iturburu kodea]\nKaixo! Bereziki Plazaberri, artikuluan duzun interes berezia dela eta. Atal bat desorekatua egon badaiteke ere, "kritika" atala kentzea ez dago soberan. Izan ere kritika horiek behin baino gehiagotan entzun izan dira, eta erreferentziatuak daude. -Theklan · · 14:34, 26 maiatza 2017 (UTC)\nBai, hori leheneratu duzu eta, esan dezadan, bestea ere erreferentziatuta zegoen. Kendutakoa leheneratu eta gainerako informazioa ere berrezarri dut, adierazitakoa kontuan hartuz eta gauzak albait txukunen uztearren. Gehitu, ez kendu. -Iñaki LL (eztabaida) 17:19, 26 maiatza 2017 (UTC)\nOrriaren azken aldaketa: 26 maiatza 2017, 19:19.


Helburuei eta medioei buruzko etika — Manu Robles Arangiz Fundazioa\nHelburuei eta medioei buruzko etika\nEkintzan zabiltzanean zaila izaten da norberaren kontzientzia indibidualarekin bat datorren erabakia hartzeko luxua izatea eta era berean berau gizakiaren onarekin bat etortzea. Aukera azken honen alde egin behar da. Ekintza masen salbaziora bideratu behar da eta ez indibiduoaren salbazio pertsonalera. Guztiontzako ona bere kontzientzia indibidualagatik sakrifikatzen duenak “salbazio pertsonalaren” ulermen bitxia dauka; pertsonak ez zaizkio beraiengatik kutsatua izateko adina inporta.\nHelburuen eta medioen etikari buruzko tesi eta idatziak pilatzen dituzten pertsonek, oso gutxitan idazten dute bizitzako borrokan izan dituzten esperientziei buruz. Beraientzat arrotzak dira berehalako erabakiak hartu behar izateak dakartzan etengabeko presioa, arazo operazionalak eta ardurak. Sutsuki konprometiturik daude pasioak susmopean jartzen dituen objetibotasun mistiko batekin. Errealitatetik kanpo dagoen egoera batetik abiatzen dira, suposatuz pertsonek modu hotzean eta arrazoi hutsez helburuak eta medioak aztertzen dituztela, lurrean nabigazio karta aztertzen arituko balira bezala. Honoko esaldiak esatean ezagutuko ditugu: “Helburuekin bat gatoz baina ez medioekin”, edo: “Hau ez da une egokia”. Helburuen eta medioen moralistek beti amaitzen dute beren helburuak lortuz medioak erabili behar izan gabe.\nPobreek aberatsen kontra erabiltzen dituzten medioetaz etengabe kezkaktuta, hobe lukete galdetzea politikoki non kokatzen diren. Beraiei buruz ari zen Jaques Maritain esa zuenean: “Historian buru belarri sartuz eskuak zikintzeko beldurra ez da bertute bat, ihes egitea baizik”. Ekintza ezaren gizon hauek dira nazien kontra borrokatu zitekeen modu bakarrean ez borrokatzea erabaki zutenak. Errezelak itxi zituzten, judutarrak eta preso politikoak kalean arrastaka eramaten zituztenean, ikuskizun lotsagarria ez ikusteko. Intimitatean hori guztia gaitzetsi arren ezer egin ez zuten berak dira. Hona moraltasun ezaren gailurra. Medioetan ezmoralena mediorik ez erabiltzea da. [...]\nJarraian helburuen eta medioen etikaren inguruko zenbait arau aurkeztuko ditut:\n1. araua: Helburu eta medioen etikari buruzko kezka, gaiarekiko interes pertsonalen alderantzizko proportzioan doa.\n2. araua: Medioen moraltasuna epaitzeko modua epaituen posizio politikoaren araberakoa da.\n3. araua: Gerran helburuak ia edozein medio justifikatzen du.\n4. araua: Helburu eta medioen etika ekintza garatzen den testuinguruaren barnean epaitu behar da, eta ez beste edozein ikuspegi kronologikotik.\n5. araua: Moralarekiko kezka medio eskuragarrien arabera handitzen da eta alderantziz.\n6. araua: Lortu nahi den helburuak zenbat eta garrantzi gutxiago izan, orduan eta aukera handiagoa medioen moraltasuna ebaluatzeko.\n7. araua: Arrakasta edo porrota moralaren determinatzaile boteretsuak dira.\n8. araua: Medioen moraltasuna aldatu egiten da porrot argiko garaia izan ala garaipen segurtatuko garaia izan.\n9. araua: Edozein medio efikaz berehala jotzen du ez moraltzat oposizioak.\n10. araua: Ahal duzuna egin behar duzu daukazunarekin, eta guztia moraltasun halo batekin bildu.\n11. araua: Helburuak modu orokorrean idatzi behar dira (askatasuna, berdintasuna, anaitasuna).


Santiagotarrak kirol elkarteko kideak denboraldia aurrera ateratzeko prestatzen ari dira – Irunero\nPosted on 2020(e)ko irailak 8 2020(e)ko irailak 8 by Irunero\nOsasun krisialdiak hankaz gora jarri du Santiagotarrak kirol elkartean biltzen diren sekzio desberdinetako kirolarien egutegia. Denboraldiko egutegia airean dago, txapelketak noiz eta zein baldintzetan egin ahalko diren argitzeko esperoan. Antxon Arellano kirol elkarteko presidenteak eta Jone Araño klubeko ordezkari gisa klubaren antolamendu berriaren inguruko xehetasunak azaldu dituzte.\nKonfinamenduarekin klubaren jarduera bertan behera gelditu zen?\nAntxon: Hori da. Kluba itxi arren, etxetik entrenamenduak mantentzeko apustua egin genuen. Horretarako, klubeko kirolarien artean klubeko gimnasioko materiala banatu genuen etxera eraman zezaten. Infantil eta eskolarrentzat oso garrantzitsua izan da entrenatzaileekin harremanetan jarraitzea “Zoom” aplikazioaren bitartez egin diren jarduerekin.\nKlubaren jarduera guztiz berreskuratu duzue?\nAntxon: Lehenik eta behin uretako material guztia bil- tzen duten pabilioiak ireki genituen, gimnasioa eta aldagelak itxita jarraitu zuten bitartean. Segurtasun neurriak errespetatzeaz gainera, talde murriztuak antolatu ziren. Pixkanaka instalakuntza gehiago zabaltzen joan gara, beti ere, aretoen edukiera eta segurtasun distantziak errespetatuz.\nDenboraldi ezohiko baten aurrean zaudete?\nJone: Bai, momentuz gauza batzuk programatuta dauzkagu, baina, egoera ikusita gauzak momentu batetik bestera aldatu daitezke. Entrenatzen jarraitzeko asmoa dugu eta txapelketak antolatzen direnean, haietan parte hartzeko eta lehenengo postuen artean egoteko prest egongo gara.\nUdako etenaldiaren ostean, klubaren arraun sekzioak lehen txapelketetan parte hartu du?\nJone: Bai, arrauna da txapelketetan dabilen talde bakarra. Momentuz bizpahiru txapelketetan parte hartu dute. Iraila amaieran Legutianon Gipuzkoa eta Euskadiko txapelketetan parte hartuko dutela aurreikusita dago. Era berean, urriaren amaieran toki berean Espainiako txapelketa antolatzeko asmoa dagoela dirudi.\nBeste sekzioetan, ur-lasai eta ur-lasterretan, txapelketa asko daude egutegian?\nJone: Ur-lasaietan munduko kopa bat programatuta dago eta selekzio frogekin bueltaka dabiltza, beraz, gauzak nahiko airean daude oraindik. Ur-bizietan entrenamenduekin jarraitzen dute. Klara Olazabal, Ander Elosegui eta Joan Crespo Pragan egon berri dira eta Europako Txapelketa irailaren 18 eta 20aren artean izango da.\nTxapelketen egutegia guztiz itxita egon ez arren, entrenatzen jarraitzeko asmoa duzue?\nJone: Bai, datorren asteburuan Aitzpea Gonzalezek Europako txapelketa dauka. Espainiako Selekzioarekin kontzentraturik dauden kirolariek ez dute etenaldirik egin, maila oso altuetan dabiltza eta txapelketak antolatzen direnerako prest egon behar dira. Klubean ere berdin gabiltza, ahal denean entrenatzen eta pilak guztiz kargaturik dauzkagu.\nAntxon: Asmoa entrenatzen jarraitzea da, baina, zaila da denboraldiko egutegia antolatzea txapelketa daten aurreikuspenik gabe. Arrauneko sekzioak ekainean etenaldi txiki bat egin zuen, uztailean berriro lanean asteko. Aurreko denboraldiari dagokion Espainiako Txapelketa egingo ote den esperoan gaude, baina, bestela datorren denboraldirako prestatzen hasi garela esan daiteke. Pistan eta beste sekzioetan ere etenaldiak egin dira, helbururik gabe egunero entrenatzea zentzugabea delako.\nKlubeko entrenamenduetan zein txapelketetan segurtasun protokolo bereziak dituzue?\nJone: Bai, protokoloak errespetatzeari garrantzi handia ematen diogu, bestela, klubaren jarduera eten beharko genukeelako.\nUdazken-neguko entrenamenduak antolatzen hasi zarete?\nAntxon: Udako eguraldi ona amaitzen denean, barneko instalakuntzetan entrenatzeko modua topatu beharko dugu. Kanpoko pabilioian gauzak mugitu eta kirol makinak bertara mugitu beharko ditugu ziurrenik, talde guztiek entrenatzeko aukera izan dezaten.\nUdako ikastaroak eskaintzeko aukerarik izan duzue?\nJone: Bai, aurten, gainera, udako ikastaroen eskaera handia jaso dugu. Dena dela, talde txikiagoak antolatu ditugu eta begirale gehiago jarri ditugu. Lan-taldearen koordinazio egokiari esker gauzak oso ondo atera dira eta hurrengo udako ikastaroetarako gauza asko ikasi ditugu.\nKlubetik Bidasoa ibaian piragua irteerak egiteko aukera eskaintzen duzue?\nJone: Bai, berrogeialdiaren ostean piraguak alokatzeko jende gutxiago animatuko zela uste genuen, baina, kontrakoa gertatu da eta lan asko izan dugu zentzu horretan. Gurea orokorrean bakarkako kirola denez, bizi dugun garairako oso aproposa da eta ohore handiz eskaini diogu jendeari gure kirola praktikatzeko aukera.\nBeste udekin alderatuta, eskualdeko biztanle gehiago hurbildu dira piraguak alokatzera?\nJone: Bai, gure bezero gehienak ingurukoak dira, beraz, aurten jendea etxean gelditu denez, gehiago animatu dira.\nPosted in KirolakTagged irun, irunero, kirolak, Santiagotarrak, Uda


Posted par Tranquillus | Ira 5, 2020 | Idatzizko eta ahozko komunikazio trebetasunak\nNegozio bat sortu edo hartu nahi duzu, SAS, SASU, SARL edo beste, uneko lana mantentzen duzun bitartean? Kontuan izan edozein langilek eskubidea duela enpresa sortzeko edo eskuratzeko baimena hartzeko. Gainera, zenbait xedapen hartu behar dira kontuan. Hona hemen enpresa sortu edo hartzeko baimen eskaera egiteko jarraitu beharreko prozedurak. Eskaera gutunaren lagin bat ere emango dizute.\nNola jarraitu negozioa sortzeko ordaindutako eszedentzia eskaera?\nEnpresa batean lan egiten duzunean, negozio bat hasteko plana izan dezakezu. Hala ere, denbora librea eskatzen du zure aldetik. Kontua da ez duzula uneko lana utzi nahi, baina zure proiektua osatzeko denbora nahi duzu. Jakin ezazu orduan edozein langilek oporraldi bat atera dezakeela enpresa sortzeko.\nArtikuluarekin bat etorriz, L3142-105 9-2016 legearen 1088. artikuluak, 8ko abuztuaren 2016koak, aldatutako Lan Kodearen baimena zure enpresaburuari eska diezaiokezu. Gainera, zure eskaera baldintza jakin batzuen menpe egongo da.\nBaimen honetaz baliatzeko, lehenik eta behin 2 urteko antzinatasuna izan behar duzu enpresa berean edo talde berean eta azken 3 urteetan ez duzu horren onurarik izan. Gaur egun lanean ari zarenarekin lehian ez dagoen enpresa sorkuntza bat ere izan behar duzu proiektu gisa.\nHala ere, zehaztu dezakezubehar duzun baimena betiere, urtebete baino gehiago ez bada. Beste urte batez ere berritu dezakezu. Hala ere, epe horretan jada ez duzu soldatarik jasoko, lanaldi partzialeko lana aukeratu ezean. Hori bai, ordaindutako oporren saldoa aurreratzea eska dezakezu.\nREAD Gutunaren txantiloia: eskatu ez duzun ordaindutako baimenaren ordainketa\nEnpresa sortzeko edo eskuratzeko baimena eskatzeko edo CCRE sinplifikatzeko, zure enpresaburuari jakinarazi behar diozu baimenean irteten den eguna baino gutxienez 2 hilabete lehenago, haren iraupena aipatzea ahaztu gabe. Kontuan izan, hala ere, oporrak lortzeko epeak eta baldintzak enpresako hitzarmen kolektiboaren bidez ezartzen direla.\nCEMR lortzeko, gutuna idatzi behar duzu negozioak sortzeko baimena eskatzeko. Ondoren, zure enpresaburuari bidali beharko diozu, posta bidez, jaso izanaren egiaztagiria duen gutun bidez edo posta elektroniko bidez. Zure gutunean, orduan, eskaeraren helburu zehatza, oporraldiaren irteera data eta iraupena aipatuko dira.\nZure enpresariak zure eskaera jaso ondoren, 30 eguneko epea dute erantzuteko eta jakinarazteko. Hala ere, eskaera ukatu dezake, beharrezko baldintzak betetzen ez badituzu. Uko egitea ere gerta daiteke zure irteerak konpainiaren garapenean ondorioak baldin baditu. Kasu horretan, erabaki hori onartzen ez baduzu, industria auzitegian salaketa jartzeko ezetza jaso eta 15 egun igaro behar dituzu.\nGainera, zure enpresariak zure eskaera onartzen badu, jaso dutenetik 30 eguneko epean jakinarazi beharko dizute akordioaren berri. Epe hori gainditu eta zure enpresariak ageririk ez badu, eskaera onartutzat joko da. Bestalde, zure irteera gehienez ere 6 hilabete atzeratu ahal izango da irteera eskatu zenuen egunetik hasita. Batez ere, hau beste langile batzuen aldi berean egiten den kasuetan gertatzen da. Praktika hori negozioaren funtzionamendu egokia bermatzeko erabiltzen da.\nREAD Posta profesionala: dei-inprimaki arruntetarako arau batzuk\nZer esan baimenaren ondoren?\nLehenik eta behin, zure lan kontratua etetea edo lanean jarraitzea aukeratu dezakezu. Horrela, oporraldia amaitu baino gutxienez 3 hilabetera lanera itzultzeko nahia jakinarazi behar diozu zure enpresariari. Lehenengo kasuan, kontratua deuseztatu dezakezu abisatu gabe, baina abisuaren ordez kalte-ordaina jasoz.\nEnpresan lanean jarraitzea aukeratu baduzu, zure posizio zaharrera edo antzeko postu batera itzul zaitezke beharrezkoa bada. Zure onurak, beraz, eszedentzian irten aurretik. Beharrezkoa izanez gero, zure burua birgaitzeko trebakuntzaz balia zaitezke.\nNola idatzi enpresa sortzerako baimen gutuna?\nZure CEMR eskaerak zure irteera data, oporraldiaren iraupena eta zure proiektuaren izaera zehatza aipatu behar ditu. Beraz, honako txantiloiak erabil ditzakezu baja eskaera egiteko eta lanera itzultzeko eskaera egiteko.\nCEMR eskaera egiteko\nGaia: enpresa sortzeagatiko baimenean irteteko eskaera\nZure enpresako langilea izanik, [data] geroztik, gaur egun [zure postua] betetzen dut. Hala ere, Frantziako Lan Kodearen L. 3142-105 artikuluarekin bat etorriz, negozioak sortzeko lizentziez baliatu ahalko nintzateke, eta horren jarduera oinarritzat hartuko da [zehaztu zure proiektua].\nBeraz, [irteera data] eta [itzulera data] arte egongo naiz, beraz, [zehaztu absentzia egun kopurua], onartzen baduzu.\nZuen erabakiaren zain, onar ezazu, andrea, jauna, nire gogo handienaren ziurtasuna.\nAtzera eramateko eskaeraren kasuan\nGaia: berriro sartzeko eskaera\n[Irteera data] geroztik enpresa bat hasteko baimenarekin nago.\nLan honen Kodearen L. 3142-85 artikuluan baimenduta dagoen zure enpresan lehengo lanari berriro ekiteko nahiaren berri ematen dizuet. Hala ere, nire posizioa jada eskuragarri ez badago, antzeko jarrera hartu nahiko nuke.\nEszedentziaren amaiera [itzulera data] programatuta dago eta, beraz, egun horretatik aurrera egongo naiz.\nMesedez, onartu, andrea, jauna, nire gogo handienaren bermean.\nDeskargatu "CCRE-1.docx-etik eskaera bat egiteko"\tPour-une-demande-de-CCRE-1.docx - 2633 aldiz deskargatuta - 13 Kb\nDeskargatu "In-the-case-of-a-recovery-request-1.docx"\t1.docx-berreskuratzeko eskaeraren kasuan - 2604 aldiz deskargatuta - 13 Kb\nUtzi negozioaren hasierarako, doako eskaera gutunaren txantiloia Urtarrilaren 8, 2022Tranquillus\nAtzeranzkoEntrenamendu pertsonalerako kontua: jakin behar duzun guztia\nSuivantBorondatezko Mugikortasun Seguruaren eskaera gutun bat formulatu


“Herritarrek laguntza eta babes handia eskaintzen didate” - Larraul - Aiurri.eus\n“Herritarrek laguntza eta babes handia eskaintzen didate”\nAinhoa Arozena 2019-07-31 08:53\nJoan zen otsailaz geroztik, Larraulgo kultur teknikaria da Ruth Tomé Aizpurua tolosarra. Beste hainbat lanetan ez ezik, herriko festen antolakuntzan ere buru-belarri dabil.\nGainean dira Larraulgo jaiak. Zer moduz doaz antolakuntza lanak?\nHerritar asko ari da bileretan parte hartzen, batez ere gazteak. Indartsu eta gogoz sumatzen ditut eta eskertzekoa da hori. Aurtengo jaietan bi berrikuntza nagusi izango dira: Mozorro festa batetik eta gazteek eskainiko duten antzerkia bestetik. Antzerkia plazaratzea gazteen ideia izan da; jo eta ke dabiltza entseguetan aurreko alkate Aneli Urbietarekin batera. Duela bi urte, Larraulgo neska gazte batek 'Irria galdu zuen herria' ipuina idatzi zuen eta ipuin hori antzerkirako egokitu dute. Oso istorio polita da, Larraulen oinarritutakoa. Ikusteak mereziko duela uste dut eta herritarrentzat bereziki, polita izatea espero dut. Horretarako ari dira lanean.\nEgitarau bete-betea osatu duzue...\nHalako herri txikia izateko, ekitaldi asko antolatzen dela uste dut. Lehen urtea dut Larraulen eta pozik nago, herritarrek laguntza eta babes handia eskaintzen didatelako. Asko eskertzen dut hori.\nKultur ekintzak antolatzeaz gain, zein beste ardura duzu?\nBesteak beste, liburutegia kudeatzea. Haur eta gaztetxoak etortzen dira batik bat, liburuak mailegatzera edo denbora tartea bertan igarotzera. Alaitasuna ekartzen dute. Liburu asko dugu, euskarazkoak batik bat.\nBaina denetarik egiten dut. Udan, ludoteka eta udalekuak antolatzeaz arduratzen naiz, uztailaren 21eko Aiztondoko helduen bazkaria ere hemendik ari gara antolatzen. Ikasturte berrirako ikastaroetarako izen-ematea zabaldu dugu.\nOhikoez gain, Gabonei begira, sukaldaritza ikastaroa antolatuko dugu aurten. Baita garagardo artisaua egiteko ikastaroa ere. Besteak beste, udazkenean liburu aurkezpen bat ere izango dugu.\nZer moduzkoa izaten da erantzuna?\nKosta egiten da ekintzatara jendea erakartzea. Batzuek arrakasta beroa izaten dute, beste batzuek ez horrenbeste. Baina herritarrak proposamenak egitera gerturatzen zaizkit eta hori oso polita iruditzen zait. Modu horretan sortu zen, besteak beste, asteartero frantsesez hitz egiteko elkartzen den mintza-praktika taldea.


Baliabideak – Interreg Poctefa Linguatec\nProiektuak hizkuntza-baliabideak eta tresnak erabili, aurreratzen lagundu eta bereak garatuko ditu, Pirinioetako hizkuntzen digitalizazioan aurrera egiteko. Baina euskara, okzitaniera eta aragoiera oso egoera desberdinetatik abiatzen direnez digitalizazio-mailari dagokionez, hizkuntza bakoitzak baliabide eta tresna jakin batzuen premia du, nork bere digitalizazio-mailan egonda dituen beharrei erantzuteko.\nJarraian, proiektuan garatutako tresna, aplikazio eta baliabide guztien zerrenda aurkezten da, sailkatuta, zer hizkuntzatarako sortu den kontuan hartuta. Bukaeran, garatutako baliabidei esker sortu ditugun aplikazio edo tresna eleaniztun batzuk ere ikus daitezke, zeintzuk funtsezkoak baitira hizkuntza-oztopoak gainditzeko; hizkuntzen arteko lankidetzaren emaitzaren adibide nabarmenak ere badira.\nHizketa ezagutzea: hitzak ezagutu eta sailkatzea\nIparraldeko euskarazko hizketaren sintesia. Funtsezkoa gailu mugikor ugariren interfazerako\nGaztelania-euskara bikotearen itzulpen automatikoa hobetzea\nEuskara Eskuz Esku: Euskaltzaindiaren arauak aurkezteko tresna, Ipar Euskal Herriko hizkerak kontuan hartuko dituena (irakurri tresnari buruzko artikulua)\nAragoierazko hizketaren sintesia. Funtsezkoa gailu mugikor ugariren interfazerako\nTRADUZE: Gaztelania-aragoiera bikotearen itzulpen automatikoa hobea\nARAGONARIO: Aragoierazko onlineko hiztegia\nAudiogida eleaniztuna eta inklusiboa, turismora eta baliabidee kulturaletara bideratua\nAragoiko Santiagoko Bidearen App eleaniztuna\nVOTZ: Okzitanierazko hizketaren sintesia. Funtsezkoa gailu mugikor ugariren interfazerako\nReVOc: Okzitanierazko hizketa-ezagutzailea\nFrantses-okzitaniera bikotearen itzulpen automatikoa hobetzea\nPirinioetako hizkuntzen artean itzulpen automatikoa egiteko APPa: euskara-frantsesa, euskara-gaztelania, frantsesa-okzitaniera eta gaztelania-aragoiera\nLinguaPir Google Play-en\nItzulpen automatikoko barra deskargagarria webguneetarako\nLinguaPir Chrome luzapena\nLinguaPir Firefox luzapena\nItzulpen automatikoko aplikazioa edukiak kudeatzeko sistemetarako (CMS)


"Gure lankideak gaizki pasatzen ikustea eta haiek besarkatu ezin izatea oso zaila da"\nPasaden astean 28 kanala Asuncion Klinikako Komunikazio Sailarekin jarri zen harremanetan Covid-19ak Asunción Klinikako egunerokotasunean nola eragin duen ezagutzeko nahiez. Horregatik, klinikako hainbat lankideek euren egunerokotasunaren errealitatea plazaratzea erabaki dute bideo erreportai baten bidez.\nGaur egungo egoera 2. soilaruko lantaldearen begietan\nGaur egun 2. planta osoa COVID-19 positiboentzat da. Klinika guztia birmoldatu da egoerara eta hainbat aldaketa nagusi jasan ditu bai eraikinaren antolaketan baita pertsonalaren antolaketan ere. Gainontzeko planta guztiak beste patologiak dituzten pertsonentzat antolatu dira. "Zona ezberdinetan EPI ezberdinak jansten ditugu: positiboen plantan maskarila eta pantaila batzuk, eta negatiboen plantan berriz, aldatu eta beste EPI batzuk" aitortzen dute klinikako Erizainek.\nUnitate guztiak daude mobilizatuta: barne medikuntza, kardiologia eta neurologiako plantan COVID-19 positiboak tratatzen dira; ebakuntza eta traumatologiako plantan berriz, gainontzeko patologiak dituzten pazienteak. Gainera, beste unitate bat sortu da egoera honen aurrean emaitzen zai dauden pertsonentzat: gero, emaitzaren arabera planta batera edo bestera jaisten dira. Kirofanoa, ez da programatutako ezer tratatzen baizik eta larrialdiak bakarrik. ZIUko unitate indartuta dago eta kanpo kontsulta guztiak itxita, bertan lan egiten zuten langileak Klinikara etorri baitira laguntzera. "Se les hace analíticas y protis en urgencias y el tiempo de espera es bastante largo, así que mientras tanto cuidamos de los pacientes como si fueran positivos hasta que nos llegan los resultados dese Donosti. Y entonces, el negativo baja a la planta de negativos y el positivo donde los positivos." dio Esther Sanchez kirofanoko erizainak.\nPositiboak diren pertsonak oso desanimatuta daudela aitortzen du Idoia Ruiz erizainak "Positiboak diren pertsonak, besteak bezala edo gehiago, beldurra sentitzen dute: ez dute telebista ikusi nahi, irratirik entzun, egunkaririk irakurri nahi...ez dute ezer jakin nahi beraiek horren parte direlako. Oso gogorra da beraiek horrela ikustea"\nProtokoloa egunero aldatzeak sortzen zuen tentsioa ekiditeko, hasiera batean Klinikatik barne protokolo bat egin zen, guztiak batuz eta somatzen ziren aldaketak komunikatuz: "Ospital komarkal bezala egiten dugu lan beraz arauak eta protokoloak Donotitik iristen zaizkigu, nahiz eta hasiera batean guk barne protokolo bat egin genuen gure egoerara moldatuz eta egunero aldatzeaz sortzen zigun tentsioa ekiditzeko osakidetzakoen egunerazioak inkorporatuz" dio Onintze Hartsuaga erizainak. "Material aldetik momentuz badaukagu, ez dugu faltarik somatzen baina egia da azkeneko astetik abixatzen ari zaizkigula problema handia dagoela material berria ekartzeko" ere aipatu nahi izan du erizaniak.\nKlinikako langileentzat ez da ari izaten emozionalki lan erraza, lankideak eta lagun diren horiek lu jota ikustean "ezin izatea haiengana joatea besarkatzera" lan zaila delako dio Idoia Ruizek. "Gogorra da, lanez apartez beste mila gauzetan pentsatzen zaude eta inpotentzia handia sentitzen duzula." aitortzen du Ana Belen Martinezek. Hala ere, baikor mantentzen dute euren burua klinikako lantaldeak "Orokorrean lan talde polita gara gure artean asko laguntzen garelako. Pazienteek ere hori somatzen dute, txalotzen gaituzte"


Karegintza | Amezketa\n2018/05/22 | Patrimonio\nGai hau interesatu sitzaigun eta Abaltzisketaco Olano baserriko Juan Garmendiari egin genion elkarrizketa. Gaitera, oso gustora, zekien informazio gustia eman zigun.\n-Zer material erabiltzen da karea egiteko?\n-Kare-harria behar izaten zen, hori izaten zen karea egiteko harria. Hau, Larraitz baina gorago dagoen Mailoa izeneko mendi horretan ateratzen genuen.\n-Zenbat denbora behar zen karea egiteko?\n-Egunean hiru aldiz deskargatzen genuen: Goizean 8:00etan, eguerdian 13:00etan eta iluntzean 19:00etan. Horrela egiten genituen 1.400 kg eta 1.500 kg artean. Beti berdin ez genuen egiten, haizeak eta batzuetan ondo jotzen zuen, ipar haizea behar izaten zen karea ondo egiteko, karobiak indarra galtzen zuen eta Orduña gutxixeago egiten zen.\n-Non egiten zen karea?\n-Arragoa esaten zaion karobi batean egiten zen, labea da eta horrek zulo borobil bat dauka barruan adreiluekin forratua. Eta adreilu haiek, sua egiten zenean gorituta gorri-gorri jartzen ziren eta horrek erretzen zuen harria.\n-Zaila al zen egitea?\n-Bai zaila zen, neketsua. Planketarekin harkaitza zulatu, gero zulo artan dinamita sartu eta dinamita lehertzen zenean harkaitz puska handiak erortzen ziren. Haiek idi eta lerekin jaizten genituen. Lera, gurdia bezala arrastan ibiltzen zena izaten zen. Larraitzen kamioia kargatu eta ona ekartzen genuen, karea egiteko lekura. Karobi horretara ekarria eta mailuekin txikitu behar izaten zen 1kg zatietan. Ondo-ondo erretzeko.\n-Nola egiten zen karea?\n-Kare-harria txikitu eta karobira sartzen zen, eta kare-harri ura erretzen zenean kare bihurtzen zen.\n-Lagun asko behar al dira karea agiteko?\n-4 edo 5 lagun izaten ginen normalean. Lanik txarrena karibi hori gatean bi aldiz kargatzea izaten zen.\n-Aurrera hori kargatzen zen karibia joaten ginen. Barruan kapa bat egur botatzen zitzaion eta gero ikatz pixka bat egurraren zirrikituak eureka gutxitzeko. Ikat pixka bat bota ondoren, haren gainean harri kapa bat jartzen genuen, eta kapa haren gainean, berriz ere egurra eta ikatza nahasten genituen, ondoren berriz harria jarriz. Horrela 7 edo 8 kapa ematen genizkion eta puntaraino beteta jartzen genuen. Egurrak eta ikatzak erretzen zirenean, behera joaten ziren eta berriz ere kargatu egin behar izaten zen, beti beteta edukitzeko. Gatean hori egitera joan behar izaten genuen eta beheraka egiten zuenean, egurra eta ikatzak erretzen zirenean, berriz ere egurra bota, ikatza bota, harria bota eta kargatuta jartzen genuen. Hori gauean 2 aldiz agiten genuen, eta gero, goizean, karobian kargatu, puntatik behera, azpitik baitzuen ateratzeko lekua.\n-Zertarako erabiltzen zen karea?\n-Soroetan lurra hobeto edukitzeko. Orain baino hobeto edukitzeko genituen lurrak karean egiten genuenean. Lehen, ez zuenn orain adina gaita izaten lurrak, orain adina zomorro landareetan. Gaur egun, babarrunak erein eta askotan heldu baina lehen deseginda gelditzen dira, aienak deseginda, baina Orduña ez zuen horrelako gaitzik izaten.\n-Nola moldatzen sienten behar zen tokira jaisten?\n-Karobiaren azpiko atea ireki eta karea behera etortzen zen. Hau, karobiaren aurrean gelditzen zen eta handik kargatzen genuen. Orduña, erabiltzen genituen idiak eta gurdia. Gurdia palarekin kargatu eta sorora eramaten genuen. Han, berriz pila txikietan botatzen genuen, eta karea gurdia eta palarekin zabaltzen genuen. Gero arrearekin, Orduña soroan lurra kompontzeko erabiltzen zen tresnarekin, nahasten genuen. Karea , pelota bezala egoten zen, baina gero lurraren hezetasunarekin hauts egiten zen, irina bezala.\nGainerakoan ere egiten genuen, Martxoan aurrenean edo. Horrela hasten ginen karea egiten , eta gero piztuta edukitzen genuen abuztuan azkena bitartean bitartean. Orduña, tarte horretan sobratzen ziren kareak, etxe barruan, ikuiluan edo bordan sartzen genituen. Arrizkutzua izaten zen hezetasula arrapatzen bazuen, ikuiluko zoruan zabor piska bat arrapatzen bazuen, sua sortzeko arriskua izaten baitzen. Behin, bordan lurrean zegoen karea, eta bahiei azpiak egiteko edukitzen zuen garopilak su hartu zion, karearen bero horrekin.\n-Karea egiten al dute gaur egun?\n-Baserrietan behintzat ez dugu egiten. Orain karea egiteko lekuak kanteretan daude.\n-Gaur egun ere lurrari nahasteko erabiltzen da eta baita obretarako ere. Karea gauza askotan erabiltzen dute gaur egun.


Irekia Eusko Jaurlaritza - Gobierno Vasco :: Ahal duzunez, pentsatu\n\nAhal duzunez, pentsatu. Oinezkoen bidea Iturria: Irekia\n\nAhal duzunez, pentsatu kanpainaren spota Iturria: Irekia\n\nAhal duzunez, pentsatu Iturria: Irekia\n\nAhal duzunez, pentsatu. Motorrak Iturria: Irekia\n\n\n\n\nTrafiko Zuzendaritzak hiri-esparruko erabiltzaileei zuzendutako kontzientziazio-kanpaina hasiko du\nArreta galtzea eta zirkulazio-arauak haustea hiriko trafiko-istripu gehienetan behin eta berriz agertzen diren bi faktore dira, eta, horregatik, sentsibilizazio-kanpaina berrian bi gai horiek nabarmentzen dira. Kanpaina horren bidez, Eusko Jaurlaritzak dei egiten die gidariei eta oinezkoei, sen onez joka dezaten.\nHiritik zirkulatzen ari zarenean, zuhur jokatzeak bizia salba diezazuke. Ahal duzunez, pentsatu? goiburupean, Trafiko Zuzendaritzak azken urteetako iragarkietan erabili izan duen estilo umoristikoari eutsi dio, eta, oraingoan, antzara bat da protagonista; antzara horrek saihesteko errazak diren zenbait arrisku-egoera biziko ditu. ?Hirietan gertatzen diren istripu asko ez ziren gertatuko arreta gehiago jarrita eta hiriguneak eremu partekatuak direla ulertuta", adierazi du Amparo López Trafikoko zuzendariak. "Presaren eta arreta-galtzeen ondorioz, arduragabekeriak egiten ditugu, eta horiek ondorio oso larriak izan ditzakete".\nDatozen hiru asteetan, telebista-spoten, irrati-iragarkien eta kartelen bidez hiri-mugikortasunak daukan garrantziaz sentsibilizatzeko ahalegina egingo da. EAEko sei urteko edo hortik gorako egoiliarrek egiten dituzten bost minututik gorako sei milioi desplazamenduetatik, erdiek baino gehiagok jatorria eta helmuga udalerriaren barruan bertan daukate, eta desplazamendu horien ia % 40 automobilez egiten da.\n2011n, EAEko udalerri ezberdinetako udaltzaingoek biktimadun 3.028 trafiko-istripu erregistratu zituzten. Horietan, 8 pertsona hil ziren, 297 pertsonak zauri larriak izan zituzten, eta 3.462 pertsonak zauri arinak.\nHildako 8 pertsonetatik, 6 oinezkoak ziren, eta, zauri larriak jasan zituzten 297 pertsonetatik, 93 oinezkoak ziren. Horrez gain, 658 oinezkok zauri arinak jasan zituzten. Hau da, hiriguneetako trafiko-istripuetan hil edo zauritutako hamar pertsonatik bi oinezkoak dira.\nAurreko urtearekin alderatuta, hildakoen kopurua ia erdira jaitsi zen, baina larri zauritutako pertsonen kopuruak % 23 egin zuen gora. Hildako oinezkoen kopurua mantendu egin zen, eta larri zauritutako oinezkoen kopuruak apur bat gora egin zuen.\nHiriko istripu-tasari buruzko 2011ko datuak 2005eko datuekin alderatzen badira, adibidez, hau ondoriozta daiteke: EAEko kaleetan biktimadun istripu-kopurua % 11 jaitsi da; hildakoen kopurua % 65 jaitsi da; zauritu larrien kopurua % 22; hildako oinezkoen kopurua % 40; eta larri zauritutako oinezkoen kopurua % 39.\nHirietan sarrien gertatzen diren hiru istripu-motak honako hauek dira: aurretiko eta alboko talkak % 26, atzetiko talkak % 18, eta harrapatzeak % 18. Hiriko trafiko-istripu gehien-gehienetan behin eta berriz azaltzen diren bi faktoreak arreta-galtzea (% 44) eta zirkulazio-arauak haustea (% 32) dira.\nInplikatutako pertsonen adinari dagokionez, EAEko kaleetan istripua izan duten gidari gehienek 25 eta 44 urte bitartean dituzte; bestalde, EAEko kaleetan harrapatutako pertsona gehienek 65 urte edo gehiago dituzte.\nOro har, hiriko istripu-tasak beheranzko bilakaera izan du, eta joera hori hiriarteko istripu-tasak izan duen bilakaeraren nahiko antzekoa da\ncebra_eusk_eu.mpeg 10 MB\nganso_eusk_eu.mpeg 30 MB\ngenerico_eusk_eu.mpeg 10 MB\nmoto_eusk_eu.mpeg 10 MB\nCartel.pdf 1 MB (application/pdf)\nSegurtasun Sailak bi gida aurkeztu ditu txirrindularien babesa hobetzeko\n2013.eko ekainak 14


Begibistan 2017 jaialdira lanak aurkezteko epea zabalik!Euskal pantailaren gunea\nNerbioi eskualdeko film laburren jaialdia da Begibistan, lau urteko etenaldiaren ostean, iaz berriz ere martxan jarri zutena. Bada, 2017ko edizioa urriaren 4tik 8ra egingo duten arren, lanak aurkezteko epea zabaldu berri dutela iragarri dute antolatzaileek. 2016an eta 2017an egindako film laburrak aurkeztu ahal izango dira, 30 minutu baino gutxiagoko iraupena dutenak, uztailaren 17a baino lehen.\nEuskal zinemagintza sustatzeko eta film laburren erakusleihoa izateko asmoa du Amurrioko Zinemaren Asteak. Bertan parte hartzeko aukera duten bakarrak Euskal Herriko herritarrak dira (Hego Euskal Herria, Ipar Euskal Herria eta Nafarroa), eta egile bakoitzak gehienez bi lan aurkezteko aukera du.\nEgileen jatorriaren arabera, bi kategoria bereizi dituzte: Nerbioibistan, Nerbioi eskualdeko lanentzat, eta Ofibistan, gainerako filmentzako sail ofiziala. Epaimahaiak orotara zazpi sari banatuko ditu: Ofibistan saileko film labur onenaren saria, 1.200 eurokoa; euskarazko film labur onenaren saria, 1.000 eurokoa; zuzendari onenaren saria, 200 eurokoa; argazki onenaren saria, 200 eurokoa; emakumezko aktore onenaren saria, 200 eurokoa; gizonezko aktore onenaren saria, 200 eurokoa; eta Nerbioibistan saileko film labur onenaren saria, 500 eurokoa.\nHorrez gainera, ikusleen 500 euroko saria eta Banatu Filmakek ematen duen banaketarako saria ere izango dira.\nEsan bezala, filmak aurkezteko azken eguna uztailaren 17a izango da, eta izen-ematea erabat doakoa da. Posta elektronikoaren bidez zein online plataformak erabilita egin daiteke. Informazio guztia jaialdiaren atarian topatuko duzue.\nBegibistan Begibistan 2017 Deialdiak Euskal filmak Film Laburrak Jaialdia


Duela urte batzuetatik, eskola-jazarpena edo bullyingaren prebentzioa lehentasunezko gai bat da Elizbarrutiko Ikastetxeak sarean. Izan ere, urteetan zehar lanean egon da irakasleria, guraso zen ikasleriarekin. Orain, gainera, EBI sarea Eusko...\nOporrak bukatuta, eguneroko ohikeriara bueltatzea eta ikasturte berriari aurre egitea beharrezkoa da. Estresa, familia, gurasoen lana… Ikastolara buelta zail egiten duten karga pisutsuak izan ohi dira. Horrela ba, gure seme-alaben...\nPastoral egitasmoaren garapenaren bidez, Elizbarrutiko pastoral jardueretan ikastetxeen parte-hartzea sustatu nahi da; ikastetxe eta ikastoletako profesionalei nortasunaren eta fedean hazteko aukeren inguruan hausnartzeko eremuak eskaini nahi zaizkie; Jesusen mezuarekin bat datozen...\nMetodo honi esker, ikasleek arazoak ebazten dituzte era ezberdin batzuetan, batez ere, ezohiko...


Ikusezina denari forma ematea | Kultura | Berria\nIkusezina denari forma ematea\n'Daniel Canogar. Oroitzapen likidoak' erakusketa irekiko du gaur Donostiako Kubo-Kutxa aretoak. Datu masiboak artelan bihurtu ditu artistak, memoriari buruz gogoeta eragiteko\nYoutubeko milioika bideorekin eta algoritmo baten laguntzaz sortu du Daniel Canogarrek Cannula obra, Donostian ikusgai dagoenetako bat. JUAN CARLOS RUIZ / FOKU Tamaina handiagoan ikusi\n«Artistok, normalean, ikusezinari forma ematea dugu gogoko. Eta gaur egun, ez dago big data-ren mundua baino ikusezinagoa den ezer. Datu horiez inguratuta gaude areto honetan bertan, eta ez ditugu ikusten. Eta, niretzat, erronka oso interesgarria da horri aurpegia jartzea; ez badugu ikusten, oso zaila da errealitate berri honek zer esan nahi duen ulertzen hastea». Gogoeta horrekin laburbildu du Daniel Canogar artistak (Madril, 1964) bere erakusketaren funtsa. Gaur egun, gizartea «etengabeko eta gehiegizko informazio bonbardatze baten pean» bizi dela, ez dela gai hori prozesatzeko, eta horrek «amnesia kolektiboa» dakarrela uste du. Eta horri buruz gogoeta eginarazi nahi duten hainbat lan sortu ditu horregatik, Daniel Canogar. Oroitzapen likidoak erakusketan bildu dituenak. Gaurtik 2020ko urtarrilaren 6ra bitarte egongo da ikusgai, Donostiako Kubo-Kutxa aretoan.\nHiru urtez jardun du Canogarrek, ikusezina izan arren, herritarren egunerokoari eragiten dion errealitate horri forma ematen. Big data, transformazio digitala, teknologiarekiko menpekotasuna eta beste ditu ardatz erakusketak. Eta teknologiak nahiz informazio jario etengabeak planetan eta gizakiengan duten eraginaz gogoeta eginarazteko, datu masiboak bildu, eta, algoritmo bat baliatuta, publikoari itzultzen dizkio artistak, «animazio abstraktuen forman, oso poetikoak eta iradokitzaileak direnak», Lola Duran komisarioak azaldu duenez. «Erronka bat proposatzen digu Canogarrek: informazio jasa horretatik bakartu gaitezela, ez dezagun ahatz nor garen eta non gauden, eta inguratzen gaituenaz kontzientzia har dezagun».\nSarean dagoen datu zaparrada artelan bihurtuta ikusiko du bisitariak erakusketan zehar, aretoan sakabanatuta dauden pantailetan. Horiek sortzeko algoritmoak bere estudioan garatu ditu artistak, programatzaile baten eta ingeniari baten laguntzaz. Internetera konektatuta daude lan gehienak, eta eguneratuz doan informazioa denbora errealean jasotzen dute. Hala, pantailetan ikus daitezkeen kolore eta formen nahasketak etengabe aldatuz doaz, likidotasunaren forma hartuz.\nOroitzapen likidoak izenburuarekin, Zygmunt Bauman pentsalariak sortutako modernitate likidoaren kontzeptuari egin dio erreferentzia Canogarrek, zeinaren arabera, gero eta behin-behinekoagoa den mundu batean ezinezkoa gertatzen den errealitate sendo eta iraunkorrak eraikitzea. Ideia hori memoriaren galerarekin lotu du artistak. Haren hitzetan, XVIII.-XIX. mendeetako gizartearen industrializazioa «oso fisikoa, oso agerikoa» da. «Aldiz, modernotasun likidoa softwarearena da; ez dugu ikusten, ezkutatuta dago geure sare eta teknologietan. Errealitate ukiezin bat da, etengabe aldatzen doana». Baumanen testuetan topatu zituen artistak ordurako sumatzen zuen likidotasun hori azaltzeko hitzak. «Ezerk ez du irauten, dena aldatuz doa, eta horrek herritarrengan ezinegon eta ezegonkortasun handia sortzen du».\nYoutube plataformako milioika bideorekin eta algoritmo baten laguntzaz sortu du artistak Cannula obra —substantziak zuzenean zainera sartzeko ospitaleetan baliatzen diren hodiei egiten die erreferentzia izenburuak—. Etengabe aldatuz doan animazio abstraktua ageri da lau pantailatan. Amalgama obra sortzeko, berriz, artearen historiako sortzaile handienak zein ziren galdetu zion Canogarrek Googleri. Eta jasotako erantzunaren araberako margolanak baliatuta osatu du artelana —zazpi artistari eskainitako irudi izoztuak ditu aldameneko hormetan, beren lanekin osatuak—.\nDraft serieko hiru lanetan, berriz, hitzak izan ditu osagai: Giza Eskubideen Aldarrikapen Unibertsalekoak, Magna Cartakoak eta AEBetako Konstituzioarenak. Pantailetan ez dira hitzak ia sumatzen, haizeak eramango balitu bezala ageri baitira. Izan ere, testuok idatzi ziren hirietan denbora errealean dabilen haizeak astintzen ditu pantailetan, sarera konektatuta egonik, horri buruzko datuak etengabe jasotzen baitituzte lanek. Gauza bera gertatzen da Xylem obran ere, baina beste datu jario bat jasota: mundu osoko finantza indizeenak, hamar segundoz behin eguneratuz doazenak. Hala, beherantz edo gorantz doazen koloretako marren bidez irudikatuta ageri dira ekonomia globalaren gorabeherak.\nKorporazio handiak dira Ooze laneko protagonistak, Nasdaq indizean kotizatzen duten 110 enpresaren logotipoekin osatu baitu artistak. Ripple izenekoa, aldiz, CNN kateak eguneko 24 orduz emititzen dituen albistegietako bideoak nahastuz sortutakoa da.\nGoiko solairuan, Echo serieko lau lan jarri ditu artistak. Pantaila malguetan sortuak, planetaren iraupenaz ohartarazten dute. Argiaren kolorea aldatuz doa horietan, euriaren, kutsaduraren, sumendien eta suteen informazio eguneratuaren arabera.


Pronostiko txarreko eta endodontziaturiko hortzaren leheneratzea - Clínica Ortiz-Vigón\nClínica Ortiz-Vigón > Blog > Pronostiko txarreko eta endodontziaturiko hortzaren leheneratzea\nPronostiko txarreko eta endodontziaturiko hortzaren leheneratzea\nAurreko apirilaren 6an ospaturiko ITI Study Club Bilbaoko lehenengo moduluaren arrakastaren ondoren (bai emaitza klinikoari zein partaidetzari dagokinez), oraingoan odontologiaren profesionalei zuzenduriko urteko lau saioetako bigarrena antolatu dugu. Pronostiko txarreko eta endodontziaturiko hortzaren leheneratzea ardatza izanik, ITI Study Clubeko bigarren saioak harrera bikaina izan du, batez ere, hizlariaren erreputazioa dela eta.\nEntzute handiko hizlaria\nAlberto Ortiz-Vigón doktoreak zuzenduriko zuzeneko kirurgiarekin eta Erik Regidor doktoreak eskainitako azalpen teorikoarekin eman genien hasiera aurtengo Bilboko ITI Study Club-ei. Apirilaren 27an ospaturiko biggaren saioa honetan berriz, Francisco Martínez Rus doktore eta irakaslea izan da hizlari nagusia. Martínez Rus doktorea, odontologia arloko profesional ospea, Madrilgo Konplutense Unibertsitatean (UCM gazteleraz) garatzen du bere eguneroko akademikoa. Gainera, Aho-aurpegiko Protesian Magisterra izateaz gain, UCMko Odontologia Doktore ere bada. Bestalde, Martínez Rus doktorea nazio-mailako eta nazioarteko aldizkari zientifikoetan publikatu ditu bere lanak eta trebakuntza-jarraituko hainbat ikastaroetako irakasle da.\nOrtiz-Vigón Klinika – PerioCentrum Bilbaoko heziketa-gelaren edukiera guztiz bete zen. Guztira, hogei bat odontologo hurbidu zirne gure klinikara zuzenean entzuteko Francisco Martínez Rus doktorearen ekarpenak. Hizlariak Pronostiko txarreko eta endodontziaturiko hortzaren leheneratzea -ren inguruko masterclass aparta eskaintzeaz gain, gaurkotasunezko bestelako gai odontologikoak jarri zituen mahai-gainean, gainera, aldarte oso onean. Bideo gehiago ikusi nahi izatekotan, gure Youtubeko kanalean egin dezakezue.\nHurrengo ITI Study Club Bilbao saioa: ekainaren 15a\nBilboko ITI Study Clubeko hurrengo saioa ekainaren 15an izango da. Hurrengo moduluko hizlari gonbidatua Vincenzo Giovane doktorea izango da, Madrilgo Konplutense Unibertsitateko irakasle kolaboratzailea Teknologia Berritena oinarrituriko Odontologia Leheneratzailea Masterrean eta “Aurreko hortzetako konpositeen estratifikazioa” berezko tituluaren zuzendarikidea. Modulu honetan jorratuko den gaia Aurreko sektoreko leheneratze estetiko zuzenak. Teorikoa, erakusketa eta praktikoa izango da. ITI entitarean bazkide izatea eta cursos@ortizvigon helbidera idaztea besterik ez dago. Zuen zai egongo gara. Eserleku mugatuak!


Martxoaren 26an Zodiac - Astrologia Zodiac Signs - Aries\nMartxoaren 26an Zodiac\n03/26 urtebetetzea - Zodiac informazioa x\nMartxoaren 26a bihotzeko gaiei buruzko ikuspegi desberdinen data da eta lehen begiratuan arrazionaltasun gutxi dago. Eguzkiak Ariesen zeinuan Eguzkiak bere energia gehien irabazten duen udaberriaren hasierakoa den arren, erlazionatzea eta maitatzea da kontua, eta bihotz-mezua du une honetan jaiotakoekin partekatzeko. Maitemindu behar dira, Libra-ren seinale kontrajarriaren bidez ikasteko, hazteko eta erakusteko adina sutsu eta hertsiki.\nILARGIA - VENUS - (Pluton) - JUPITER\nEnergia samurrak martxoaren 26an jaiotakoen ilara planetarioan bizi dira, beren barne sentimendu leunak Eguzkiaren zeinuaren energia gordinaren oinarri bihurtuko balira bezala. Jakina, bizitzako maitasunari eta plazerei buruzkoak dira, bizitzan zehar gogobetetasuna aurkitzeko prest. Ingurune horren ahultasun nagusiak norberaren balio eta esker on eza dira, eta hori landu behar dute. Errespetua eta harrotasuna ez dira nahikoa izango beren bizitzari kolorea eta inspirazioa emateko.\nEmozioak xurgatu eta beste pertsona batekin konektatzen direnean beren alde sentikorrenak erabiliz, boterearen aldeko borroka ezinbestean hasiko da haiek benetan desberdinak direnekin erdibidea bilatzen duten bitartean. Ikuspuntu ezberdinek jarrera eta iritzi desberdinak ematen dituztela onartuz, konturatuko dira beren bizitzan sartzen diren guztientzat nahikoa maitasun dutela sakon ulertzeko. Beste pertsona batekin erdibidea aurkitzen dutenean, beren barne borrokaren oreka topatuko dute eta azkenean eusten zuten loturetatik libre igeri egingo dute.\nJauzi baten aurreko martxoaren 26an jaiotako Ariesko ordezkarien Sabian ikurra:\n'Triangelu bat hegoekin'\nSabian sinboloa urte bisestuko martxoaren 26an jaiotako Ariesko ordezkarientzat eta ondorengo bi urteetarako:\n'Plaza bat, bere aldeetako bat argiztatuta'\nSinbolo hauek bi forma desberdinen dantzak istorio interesgarria kontatzen dute ikuspegi berri batek arazo bat nola argitzen duen eta oinarritzen laguntzen duen moduari buruz. Triangelua Jupiterrek gobernatutako forma da eta horrek sentikorra bihurtzen du norberak jaisteko zailtasunak dituen altuera altuetara, laukitxoak elektrizitatea gauza guztietara eramaten duen bitartean Uranorekin lotuta dagoen bezala. Interesgarria da zifra guztiek batuta Uranori buruz hitz egiten duen hamaika zenbakia ematen dutela, baina badirudi bere papera modu ezkutuan dagoela. Ikuspegi berrien istorioa da, normalean beste pertsona batzuekin eta taldean izaten den harremanetik etorri ohi dena.\nMartxoaren 26an jaiotako pertsona bakoitzaren helburu nagusia maitasunaren eginkizuna da, norberarentzat eta beste guztientzat, eta barkamena, sakona eta sakona. Haien aurrean jartzen direnenganako errukia eta benetako ulermena garatzen duten heinean, gero eta gogobetetasun gehiago aurkituko dute beren bizitzan zehar. Azkenean, haien familiako kide guztiak maitasun hutsak salbuetsi eta salbatu behar ditu, jainkozko eta espiritual gisa edo oinarritzat eta ageriko gisa hautematen bada ere.\nBihotza babesteko premia handia eta, aldi berean, barruan daramatzaten emozio izugarria dutenez, martxoaren 26an jaiotakoek maitasunaren tiraka sentitu dezakete noizean behin errusian ibiltzea balitz bezala. Ikasten ari diren ikasgaiak erlazioarekin eta ukimenarekin lotuta daude, eta aurkitzen dituzten bazkideek egokitu eta konpromisoa hartu behar duten gauzak irakatsiko dizkiete batez ere.\nHurbiltasuna da haien benetako inperatiboa eta bihotza lasai eta beteta uzten duen ulermenik eta hitzik gabeko harremanik gabe, ez dute lotura osasuntsu bat sortuko gauzak beren adimen arrazionalari itxura edozein dela ere. Norberak bere bizitza egunero partekatzeko norbait behar dute, eta samurtasunez eta bakeaz betetako errutina batek gidatuta sentitu nahi dute. Ilusio gehiegi izateak erraz mugituko ditu orekatik eta min hartu dezake. Hala ere, ez lukete inoiz amore eman behar bilatzen duten maitasunaren idealari, izkinan itxaroten egon beharko lirateke gainditu behar duten patuaren probak gainditzen badituzte.\nMartxoaren 26an jaiotako norbanakoak bikotekide bikainak izatera iritsiko dira bihotza irekitzen badute eta eusten dieten guraso ereduetatik askatzen badira. Beroak eta talde lanerako gai dira, Arieseko beste ordezkari asko baino gehiago, eta beren klaneko kideen artean borrokalari toleranteenetako baten alde egiten dute. Xehetasun ederren bila dabiltza eta artista zoragarriak egiten dituzte, inspirazio iturriak norabide koloretsuetara bultzatzen ditu, besteek konbinatzeko adina ausart ez direnak.\nTriplite oso aukera ona da martxoaren 26an jaiotakoentzat, izan ere, oreka energetiko orokorra hobetzen du eta gorputz fisiko, emozional eta mentaleko energiak bakar batean integratzen ditu. Horrek lortu nahi duten misio unibertsalaren egoeraren kontzientzia handiagoa lortuko du, bihotzean daramaten Jainkozko Maitasunarekin harremanetan jartzeko. Gauzak bihotzetik erakusteko aukera ematen duen kristala da, bere Arima eta eboluzioa onak eta solidarioak diren moduan.\nMartxoaren 26an urtebetetzea oparia\nMartxoaren 26an jaiotako pertsona bat harritzeko, bere alderik leunena gogoan izan behar duzu uneoro. Aukeratu zerbait maitatua, sostengatua eta laztandua sentiarazteko, maitasunaren barruko beharrik sentikorrena ukitzeko. Abesti egokia besterik ez dute nahi, mundu emozionalak mundu guztiak ikus ditzakeen koloreen atzean ezkutatzen duen margolana. Hau ezinegona badirudi ere, haien lagun ezin hobea, maitalea edo gertuko edonor izateko egokia izateko, haien bihotzeko sarrera merezi eta nor diren aitortu behar duzu, benetako.\nEzaugarri positiboak Born martxoaren 26an\nInguruko guztientzat sortzaileak eta inspiratzaileak direnak, maitasuna modu aktiboan zabalduko dute eta hedonismoa, gogobetetasuna eta etekin materialaren bila ariko dira, zaintzen dituztenekin modu desinteresatuan partekatzen duten guztia partekatuz.\nEzaugarri negatiboak Martxoaren 26an Born\nInozoa eta bizkorra, beren bihotza apurtzeko presan eta benetan zein leunak diren aitortu nahi ez dutenez, beraien mundu emozionalaren mehatxua izan daitezke, beren ahulguneak indargune gisa hartzeko harroegiak.\nMartxoaren 26an urtebetetze ospetsuak\n1948an Steven Tyler jaio zen, abeslari, konpositore eta aktore estatubatuarra, Aerosmith taldeko abeslari nagusia bezala ezaguna. Eguzkia Aries-en 'Screamin-en deabrua' bezala aurkeztu bazuen ere, bere alde leuna Liv Tyler alabaren irudiaren bidez ikusten da onena.\n1960an Jennifer Gray jaio zen, aktore eta dantzari estatubatuarra, batez ere Dirty Dancing filmean egindako paperagatik ezaguna. Bere emakumezko papera duen film honek ospe handia lortu zuen pertsonaiari buruz hitz egiten du.\n1985ean Keira Knightley jaio zen, aktore ingelesa, Karibeko Piratak zinema sailean izandako paperagatik ospetsu egin zena. Hala eta guztiz ere, bere benetako Nia distira onena Venusen sinbologiaz betetako roletan, hala nola Pride & Prejudice eta Begin Again.\nGertaera Historiko garrantzitsuak martxoaren 26an\n1484 - William Caxtonek Esoporen alegien itzulpenaren inprimaketa.\n1830 - Mormon Liburua argitaratzea.\n1839 - Henley Royal Regatta lehenengo aldiz ospatu zen.\n1931 - Swissair-en sorrera Suitzako aire konpainia nazional gisa.\n1934 - Gidatzeko proba aurkeztu zen Erresuma Batuan.\n1975 - Arma Biologikoen Hitzarmena indarrean jartzea.\nTaurus Kilo Sagitarioa Leo Hasi Saioa\npisces eta virgo bateragarriak dira


Iñigo Gaztelu: "Ueman sartzearekin batera, erronka berri bat jarri diogu geure buruari" - Bizkaiko Hitza\nIñigo Gaztelu: “Ueman sartzearekin batera, erronka berri bat jarri diogu geure buruari”\n2017, urtarrilak 13 Albisteak, Bizkaia, Gizartea 913\nBeste bost herri batuko zaizkio bihar Uemari. Horietatik bi Bizkaikoak dira: Larrabetzu eta Areatza. Udalerri Euskaldunen Mankomunitateak bihar egingo du batzar nagusia, Larrabetzun; besteak beste, udalon eskaerak aztertzeko. Iñigo Gaztelu alkatearentzat (Larrabetzu, 1968), ohorea da agerraldirako euren herria aukeratu izana.\nZergatik egin zenuten Ueman sartzeko eskaera?\nAspalditik datorren kontua da. Aurreko agintaldiko alkate Mariasun Gaztelurekin mahai gainean jarri zen Ueman sartzeko nahia. Eztabaidatu zen, eta herriarentzat aurrerapauso bat izango zela erabaki zen. Iaz, buru-belarri sartu ginen eztabaidan, eta pentsatu genuen Ueman sartzeak lagundu egingo zuela Larrabetzun euskararen erabilera bultzatzen. Ueman egonda, mankomunitatean sartuta dauden beste herriekin batera euskararen alde zerbait gehiago egin daitekeela iritzi genion.\nZeintzuk ekarpen eta onura ekarriko dizkio herriari?\nAlde batetik, laguntza teknikoa izango dugu. Hori lagungarria izango da udalaren barne funtzionamenduari begira. Gaur egun, udaletxean denok euskaldunak garen arren, funtzionamendua ez da erabat euskalduna. Hori lortzeko laguntza emango digu. Beste alde batetik, euskararen arnasgune sare batean sartzen garen aldetik, laguntasuna izango dugu kontzientziazioa landu eta euskara kalean bultzatzeko.\nLarrabetzun euskararen ezagutza %70etik gorakoa da. Erabilerak ere bide bera darama ala behera egin du?\nAzken urteetan, beste leku batzuen antzera, erabilerak behera egin du kalean; nahikoa nabarmen, gainera. Hori ikusita, aurrerapauso bat eman behar dugu, eta saiakera egin hori eteteko eta egoera horri buelta emateko. Ueman egonda, antzeko egoera duten beste udalerri batzuekin batera landu ahalko dugu honi buelta emateko bidea.\nEuskara “hizkuntza erabilia eta bizia izatea” jarri duzue helburu. Horretarako, zeintzuk konpromiso hartu beharko dituzue?\nUdalaren barne funtzionamenduari dagozkionak daude, batetik. Osoko bilkurak, batzordeak, talde politikoen arteko harremanak eta aktak euskaraz egin eta jasotzen dira. Hala ere, txosten batzuk oraindik ez dira euskaraz egiten. Gure konpromisoa da hori guztia euskaraz egitea. Eta, kanpora begira, kanpaina jakinak egin behar ditugu sentsibilizazioa lantzeko kalean.\nZuen esku dagoen guztia eginda, gaur egun posible al da udal moduan erabat euskaraz funtzionatzea?\nBarne funtzionamendua erabat euskaraz egitea, bai, berma daiteke. Beste administrazio batzuekin harremanetan jartzen garenean, ordea, arazoak sortzen dira, solaskide guztiak ez direlako euskaldunak. Gureari dagokionez ere, autokritika egin behar dugu, denok euskaldunak izanik ez dugulako den-dena euskaraz egiten. Hori posible egiteak helburua izan behar du guretzat.\nUdalaz gain, elkarte eta norbanakoei ere konpromisoak eta ahalegina eskatu dizkiezue. Zein lan dagokie haiei?\nDenok batera egin behar dugu lan. Elkarte guztiei eskatu nahi diegun konpromisoa da lehentasun moduan jar dezatela euskara kalean erabiltzea, eta euskara bultza dezatela. Gure asmoa da herriko elkarte guztiekin dauzkagun harremanetan lehentasunen artean euskara jartzea. Bai kirol eta bai kultur taldeekin elkartzen garenean. Herriko foro guztietan euskararen alde beste pauso bat ematea eskatuko diegu elkarte guztiei.\nEurekin lantzen hasi zarete hori?\nIzan ditugu harreman batzuk. Herrian badaukagu Euskara Sustatzeko Erabilera Plana. Urtero izan dugu elkarteekin euskararen alde lan egin eta hau bultzatzeko helburua. Ez da gauza berria. Baina, Ueman sartzearekin batera, erronka berri bat jarri diogu geure buruari. Lehentasun moduan jarri behar dugu gure gai ordenan euskarari bultzada bat ematea.\nElkarteen aldetik zein jarrera sumatu duzue?\nOso jarrera ona dago aspalditik. Euskara bultzatzeko helburuan eskutik goaz denok. Elkarteak bat datoz. Horretan, zoriondu egin behar ditugu.\nBiharko batzarra Larrabetzun egitea garrantzitsua da zuentzat?\nOhore bat da. Aurten sartuko gara Ueman, eta biharkoa gurean egitea ohorea da. Herriko elkarteek omenaldi txiki bat egingo diote mankomunitateari, hainbat urtean euskararen alde egin duen lana aitortzeko. 12:00etan hasita izango da, herriko plazan. Gauza txikia izango da: bertso saioa eta topa bat.\nEta, bihartik aurrera, zer?\nEz da, bereziki, ezer aldatuko. Egiten ari garen lanari eutsi behar diogu. Baina orain ardura bat gehiago daukagu: Ueman sartu gara, ez besterik gabe, talde batean gaudela esateko, etiketa bat jartzeko. Ez. Sinetsita gaude Ueman egotea Larrabetzun euskara bultzatzeko lagungarria izango dela. Baina ardura bat ere bada. Helburu batzuk bete behar ditugu, eta orain artekoa baino lan gogorragoa egin beharko dugu. Euskararen alde borrokan jarraitu behar dugu.


EtnoMet (Aroaren berbaroak): Balen-hodeiak\nGaur Meteorologiaren Nazioarteko Egunaren barruan hodeiak gailendu izan dira. Hedabide gehienetan, kumuloninboak, zirruak, zirrokumuluak, zirrostratuak, kumuluak, estratokumuluak, estratuak, eta abar jardun dute hizpide, baina behin ere ez dut herri xeheak erabiltzen duen hodei izenik entzun. Horren aitzakian, eta hiztunen gorazarre, balen-hodeiak zer diren azaldu nahi nuke.\nBalen-hodei (balen-odeiak) elkarketa Azkuek jasotzen du bere hiztegian, eta bizkaiera eta gipuzkera euskalkietan erabiltzen dela dakar. Gaztelaniaz, “stratus, nubes en forma de pez” ematen du eta frantsesez, “nuages de forme allongée”. Bitxia da gaztelaniaz “pez” eta ez “ballena” ematea eta frantsesez, “de forme allongée”; izan ere, Azkueri euskarak mailegaturiko hitzak ez zituen batere atsegin; sarritan, saihetsi egiten zituen. Bestalde, Euskaldunaren adimen-begiak buru-iruditerian gorde ditu horrelako hodeiak baleekin alderaturik. Balea euskal kostaldetik aspaldi samarrean galdu zenez gero, aski zahartzat jo behar da elkarketa hau.


Euskadik du Estatuko zerga-sistemarik lehiakorrena\nBizkaia, Gipuzkoa eta Araba dira zerga-esparruan bost lurralde erakargarrienetako hiru, Zerga Lehiakortasunaren Indize Autonomikoaren arabera\nEuskadiko autonomia-erkidegoak Estatuko zerga-sistemarik lehiakorrena izaten jarraitzen du, gainerako eskualdeei dagokienez, Zergadunen Batasunak aurkezturiko Zerga Lehiakortasunaren Indize Autonomikoaren (IACF, gaztelaniazko siglak) arabera, zeinak erkidego guztiak sailkatzen dituen zerga-esparruan enpresak atxikitzeko nahiz erakartzeko eta ekonomia-jarduera zein lana eragiteko gaitasunaren arabera.\nIndizeak 64 aldagai oinarri hartuta aztertzen du erkidego bakoitzeko zerga-sistema, funtsezko sei esparruri erreparatuta: PFEZ, Ondarea, Oinordetzak, Ondare-eskualdeketen gaineko Zerga eta Egintza Juridiko Dokumentatuen gaineko Zerga, Hidrokarburoen gaineko Zerga eta tokian tokiko zergak). Bada, aurten, rankingeko lehen postua Bizkaiari eman dio, gero Arabari, eta ondoren Madrilgo Erkidegoari eta Gipuzkoari. Euskadiko hiru herrialdeek, nork bere zerga-sistema duelako bereizita neurtzen direnek, iazko IACFk emandako leku berean jarraitzen dute.\nIACFk berretsi du Euskadi lurralde erakargarria dela mundu-mailako talentua eta inbertsioak erakartzeko, aldi berean hemen talentu ugari sortzen delako, nazioarteko harremanak asko direlako, eta egonkortasun handia dagoelako, bai eta gardentasun instituzionalagatik ere: Eusko Jaurlaritza da, Europako Batzordearen (EB) arabera, Estatuko Gobernu autonomikorik gardenena.\nZERGA LEHIAKORTASUNAREN INDIZE AUTONOMIKOAREN RANKINGA


Tubacexeko langileak oinez abiatu dira Gasteizera beren lanpostuak defendatzeko – Federación Anarquista 🏴\nEl otro récord de Vaca Muerta: 5,6 incidentes ambientales por día Hace 35 minutos de parte de Indymedia Argentina\nComunicado de Azqueltan sumandose a la caravana y a las exigencias de San sebastian Teponahuaxtlán Hace 5 horas de parte de Congreso Nacional Indígena\nCNT en EMT ante las movilizaciones contra los recortes en servicios públicos Hace 10 horas de parte de CNT Comarcal Sur Madrid\nLos planes de Turquía amenazan la unidad de Siria Hace 20 horas de parte de Kurdistan America Latina\nGuatemala: familias desplazadas durante el conflicto armado buscan recuperar sus tierras ancestrales Hace 22 horas de parte de Avispa Midia\nDiputados del HDP Uca y Temelli se reúnen con diputados británicos en Londres Hace 23 horas de parte de Kurdistan America Latina\nInvitaciÓn: recibimiento y conferencia de prensa llega la caravana wixÁrika a la ciudad de mÉxico Hace 23 horas de parte de Congreso Nacional Indígena\nBiografía: Francisco Delgado Cano Hace 24 horas de parte de Memoria Libertaria\n[Libro] La idea de la revolución en el siglo XIX – Pierre Joseph Proudhon Hace 26 horas de parte de Portal Libertario OACA\nInaugurarán una placa en homenaje a Luis Ceccón, expolicía desaparecido y cuyos restos fueron hallados en el Cementerio de Lavalle Hace 27 horas de parte de Indymedia Argentina\nTubacexeko langileak oinez abiatu dira Gasteizera beren lanpostuak defendatzeko\n15/04/2021 :: Nacionales E.Herria\n129 pertsonari eragiten dien enplegu-erregulazio espedientea martxan jarriko den egunean Tubacexeko langileak oinez abiatu dira ostegun honetan Gasteizko Legebiltzarrera\n129 pertsonari eragiten dien enplegu-erregulazio espedientea martxan jarriko den egunean Tubacexeko langileak oinez abiatu dira ostegun honetan Gasteizko Legebiltzarrera.\nTubacexeko langileak greban Amurriotik Gasteizera oinez abiatu dira gaur eta ostiral honetan mobilizatuko dira Legebiltzarraren aurrean, hain zuzen ere.\nMartxa 08:00etan abiatu eta arratsaldean goiz Murgiara iristea espero da, bertan ordu pare bateko atsedena hartuko dute Gopegirainoko bidea hartu aurretik.\nHan gaua pasatu eta ostiralean 5:30ak aldera abiatuko dira Arabako hiriburura. 08:15ak aldera iristea espero dute eta Arriagako Atea kalean harrera egingo diete Gasteizko Legebiltzarrerako bidean.\nEnpresa batzordeak ohar batean adierazi duenez, «ez da ezer aldatzen». «Gure ildo berdina jarraitzen dugu, izan ere, ez ditugu kaleratuak eta gainerakoak bereizten. Guztiok jarraitzen dugu helburu eta ontzi berean: lanean hastea, kaleratze traumatikorik gabe «, gehitu du.\nOndarroa: Artapuntan eraitsi zuten monumentu frankista kentzeko lanak hasiko dira astelehenean


» 32.Idazleen biltzarra\nPublished on avril 6th, 2015 | by MagMozaik\nApirilaren 6. Hogeita hamabigarren aldikoz ospatzen dugun Euskal Herriko Idazleen Biltzar heu, maiz Biltzarra deitua, aurten ere aberatsa izanen da, bi hilabete lehenagotik ehunta hamahiru idazleek eta hogeita sei helkarteek jakinarazia baitziguten parte hartuko zutela, horietan hogeita bi eleberri egileek.\nGoizetik haste Euskeltzaindiak bere argitalpenak aurkeztuko dizkigu, idazleak direla: Henri Duhau, Txomin Peillen eta Nathalie Zaika; ondotik Eneko Bidegain Gerla Handiaz mintzatuko zaigu eta Itsas Begia elkartekoek Euskal Itsas Ondarea aipatuko digute Akitaniako Museoari esker eta Marie-Pierre Galarraga, Christian Ondicola eta Jean-Marc Ospital ikerlarien jakinmina dela medio. Berrikitan sortu Kilika argitaletxearen arduradunak ere hitz natzuk erranen dizkigu. Marikita Tanburin bere azken liburu elebidunaz mintzatuko zaigu. Gero Patrick Urkizuz « 1914-1918 Lekukoak-Maitz » aurkeztuko du. Laz jadanik aipatua izan zen Sarako etxeak liburua Koegui argitaletxeak plazaratu du. Dominique Duplantier marrazkilariak eta Odile Contamin testuen egileak aurkeztuko digute.\nArratsaldean, 15:00etan, Delphine Goyenetche, Galtzerdi marradunak liburuaren idazleak haurrak loriatuku ditu, irakurketa eta joko desberdinen bidez. Egun ona pasa ezazue Saran, idazleekin mintzatzeko, liburuak erosteko eta elkarren artean solastatzeko parada eskaintzen baidizue Biltzarrak.


Argindarra garestitu izanak %1,3ra igo du inflazioa | Ekonomia | Berria\nArgindarra garestitu izanak %1,3ra igo du inflazioa\nIaz urtebetean %13,4 merkatu zen argindarra, eta %1,2 igo da abendutik urtarrilera. Urte hasieran ohi denez, gora egin dute, halaber, edari eta tabakoen eta garraioen prezioek, baina gutxiago, eta, oro har, behera egin dute, urte hasierako merkealdiaren eraginez.\nArgindar gune bat, Gipuzkoan Gorka Rubio (Foku) Tamaina handiagoan ikusi\nAurreko azken seihilekoan hondoa jo ondoren, goranzko bidean da inflazioa, eta %1,3an kokatu da Hego Euskal Herrian. Bereziki etxebizitzetako argindarraren garestitzeak eragin du igoera, alor horretan 2019n izandako prezioen beheranzko joera etenda —urtebetean %13,4 merkatu zen Araba, Bizkai eta Gipuzkoan, eta %10 Nafarroan—.\nAbendutik urtarrilera, %1,2 igo da etxeetarako energien prezioen indizea —bereziki, argindarraren garestitzearen eraginez—. Urteko garai berean ohi denez, gora egin dute, halaber, edari eta tabakoen eta garraioen prezioek, baina neurri txikiagoan.\nDena den, abenduko prezioekin alderatuta, oro har, -%1,1 merkatu da erosketa saskia. Modu nabarmenean, arropa eta oinetakoen prezioak (-%15) —merkealdia dela-eta—, eta neurri apalagoan, aisialdiarekin eta kulturarekin loturiko produktuak (-%2,3) eta hotel, jantoki, eta sendagaienak.\n2019ko urtarrileko datuekin alderatuta, erosketa saskiaren prezioa garestitu egin da, baina gorabehera handirik gabe sektorerik gehienetan (%1,3, batez beste), etxeetako energiarenean izan ezik, eta, bereziki, Araban, Bizkaian eta Gipuzkoan: argindarra -%3,6 merkeagoa da iazko urtarrilean baino; Nafarroan, berriz, -%2,4. Aldiz, iazko prezioekin konparatuta, elikagai eta edari ez-alkoholdunak igo dira gehien: %2,8.\nHego Euskal Herrian inflazioak urteak daramatza %2tik behera, EBZ Europako Banku Zentralak egokitzat jotzen duen mailatik behera. 2016an gerturatu zen (%1,6), baina, orduz gero, hortik beherako maila batean egonkortu da: %1,1ean 2017an eta 2018an, eta %1,2an iaz.\nErosteko ahalmenari dagokionez, berriz, oro har Hego Euskal Herriko herritar gehienek ez dute galerarik izan. Pentsioek KPIaren gaineko igoera izan dute (%1,6), eta langile publikoek, %2,5. Bestalde, indarrean dauden eta iaz berritu ziren lan itunek —langileen %49ri eragiten diete, EAEko Lan Harremanen Kontseiluaren arabera— inflaziotik gorako soldata igoera izan dituzte: %2,01 eta %2,31, hurrenez hurren.


Jose Inazio Basterretxearen "Begoñaren itzalpean" liburuarekin hasiko da aurtengo "Harixa Emoten" - etakitto.eus\nJose Inazio Basterretxearen “Begoñaren itzalpean” liburuarekin hasiko da aurtengo “Harixa Emoten”\nBihar, urtarrilak 9 (martitzena), “Harixa emoten” euskarazko irakurle taldearen urteko lehen saioa hartuko du Portaleko ikastaro gelak 19:00etan. Taldean parte hartzen ez duena gonbidatuta dago ere. Biharkoan, Jose Inazio Basterretxea “Begoñaren itzalpean” bere nobelari buruz arituko da.\n36ko gerrak irabazle eta galtzaileak izan zituen; baina galtzaile guztiak ez ziren berdinak, ezta irabazle guztiak elkarren adiskideak ere. Franco epelegia zelakoan, nazien laguntzaz iraultza egin nahi zuten falangista bilbotar batzuen istorio ezkutua dakarkigu Jose Inazio Basterretxeak, gerrako eta gerraosteko pasadizo ezezagunak fikzionatzeko bere eleberri-sortari jarraipena emanez.\nHorrekin batera, 1986an, 40 urte baino gehiago igarota, Suitzatik datorren emakume eder eta misteriotsu bat agertzen da detektibe pribatu bilbotar baten bulegoan, bere gurasoak nor ziren jakin nahi duela-eta.\nBi hari horiek uztartuz, kontakizun bizi bat ondu du egileak, noiz umoretsu noiz sentsuala, historiaren alderik ilunenak argituz eta bizitzarekiko maitasun-taupadak transmitituz.\nHemen uzten dugu Antxon Narbaizak egindako iruzkina.\n« Elkartasun bazkaria Aroari laguntzeko Erregetako loteriaren bigarren saria Eibarren ere banatu zen »


Baskoniak porrota jaso du Zalgirisen aurka (92-73) Euroligako 13. jardunaldian\nArabako taldeak 92-73ko emaitzarekin galdu du Kaunsen jokatu duen Euroligako 13. jardunaldiko partida.\nZalgiris - Baskonia partidako irudia. Argazkia: EFE\nBaskoniak garaipen garrantzitsua lortu du Olympiacosen kontra (76-90)\nZalgiris Kaunasek TD Systems Baskonia jipoitu du (92-73) Euroligako 13. jardunaldiko partidan. Ondorioz, talde lituaniarrak Arabako taldea aurreratu du sailkapenean. Atzerapausoa eman dute Ivanovicek zuzentzen dituen mutilek.\nBaskoniak ondo ekin dio neurketari eta Fallen bitartez min egin dio aurkariari taulapean. Ondoren, lehia parekatua izan da, bi taldeek nahi erraz saskiratzen izan dutelarik. Dena den, Zalgirisek bost hiruko sartu ditu lehen laurdenean, eta horrek min egin dio Arabako taldeari. Hasierako laurdenaren azken txanpan, ordea, Zoran Dragici esker, desabantaila murriztu du Baskoniak (25-22).\nHiruko jaurtiketak sartzen jarraitu du Kaunasko taldeak, eta talde gasteiztarrari saskiratzeak lortzea kostatzen hasi zaio, etxeko taldeak hamar puntuko errenta eskuratu duelarik (39-29). Hamaika puntugatik ere galtzen joan dira, baina Luca Vildozak azken unean sartutako hirukoak aldeak murriztu ditu (44-36).\nAtsedenaldiaren ostean, ez da partidaren gidoia aldatu. Hiruko jaurtiketak sartzen segitu du Zalgirisek eta Baskoniak ezin izan ditu jokaldi horik defendatu (58-42). Gaizki ibili da Arabako taldea, noraezean, eta Dusko Ivanovic aldaketak egiten saiatu den arren, alferrik, hirugarren laurdena 68-47ko emaitzarekin amaitu baita.\nAzken laurdenaren hasieran 13-0eko partziala lortu du Zalgirisek eta orduan aukerarik gabe geratu da Baskonia. Emaitza txukuntzen saiatu da Gasteizko taldea, baina azkenean porrot mingarria jaso du (92-73).\n92 - Zalgiris Kaunas (25+19+24+24): Walkup (3), Grigonis (11), Milaknis (15), Hayes (11) eta Lauvergne (12), -hasierako taldea-, Blazevic (-), Jokubaitis (6), Rubit (6), Jankunas (7), Lekavicius (13), Geben (2) eta Lukosiunas (6).\n73 - TD Systems Baskonia (22+14+11+26): Henry (6), Giedraitis (7), Sedekerskis (-), Polonara (9) eta Fall (14) -hasierako taldea-, Vildoza (10), Jekiri (2), Peters (12), Diop (-), Dragic (10) eta Kurucs (3).\nEpaileak: Sreten Radovic (Kroazia), Emin Mogulkoc (Turkia) eta Amit Balak (Israel).


Espainiako Bankuak nazioz gaindiko banku-bategiteak bultzatu nahi ditu – Ekonomiaren KZ\nPablo Hernandez de Cos Espainiako Bankuko gobernadoreak atzo ohartarazi zuenez, bankuen sektorearen erronka nagusia errentagarritasun txikia da oraindik, eta, ondorioz, erakundeek “eraginkortasunaren irabazietan sakontzen jarraitu behar dute, kostuak murriztuz eta teknologia berriak modu intentsiboagoan erabiliz”, eta Banku Batasuna osatzeko deia egin zuen, nazioz gaindiko fusioak errazteko. Beti plantilla-doikuntzekin lotuta dauden jarduerak.\nHala adierazi zuen Hernández Cosek IESEk eta EYk antolatutako banku-sektorearen XVI. topaketan, eta gogorarazi zuen, azken urteetan gaitasun-murrizketa nabarmena izan arren, Espainia Europako herrialde nagusien buruan dagoela oraindik ere biztanleko bulegoei dagokienez (0,47 1.000 biztanleko, Italiako 0,39tik edo Alemaniako 0,29tik urrun oraindik).\nErrentagarritasuna Gainera, kapital-kostuak “oso handia izaten jarraitzen du”, eta, nahiz eta errentagarritasunarekiko (ROE) distantzia errekuperazioak aurrera egin ahala murriztea espero den, ROE kapitalaren kostuaren azpitik kokatu da sistematikoki, krisi finantzario globalaz geroztik, hau da, “Sektoreko errentagarritasun-erronka estrukturalen beste seinale bat”.\nGobernadorearen esanetan, digitalizazioan egindako inbertsioek eta informazioaren tratamenduan teknologia berriak sartzeak negozio-eredua aldatzea ahalbidetuko dute, arriskuen profila kontrolatuz eta, arrakasta-berme gehiagorekin, teknologia-konpainien lehia gero eta handiagoari aurre eginez. Era berean, azpimarratu zuen Banku Batasuna guztiz mutualizatutako Europako gordailua bermatzeko sistema bat sortuz osatzeak eta Europa mailako erakunde handientzako suntsiarazpen-araudi egoki bat onartzeak “erraztu egingo luketela, adibidez, bat-egiteen edo eskuratzeen nazioz gaindiko eragiketak egitea eta horiei lotutako eraginkortasun-irabazi potentzialak”.\n← Emakumearen presentzia sustatzeko ideiak proposatuko dizkiote SPRIri\nStartup-ak % 25etik % 15era pasako dira sozietateen gaineko zergan →\nEBren lehen laguntzak, abuztua baino lehen\nEspainiako Altxor Publikoak 5.500 milioi letratan salduko ditu bihar


ALBISTEAK | oinatz\n2020eko Egutegi Solidarioa, Animalien Alde\nOinatz Animalista Elkartean etengabe ari gara animaliei laguntzeko moduak pentsatzen. Eta urtea amaitzen ari zaigun honetan, zer hobeago 2020rako egutegi polit bat baino?\nEtxerako, oparitzeko... Eskatu zure egutegia! 10 euroren truke, animalien alde lanean jarraitzeko b...\nKatuak Hiltzen ari dira Azpeitian! Están matando Gatos en Azpeitia!\nMundu Guztiak Jakin dezala!\nAzpeitiko Soreasu auzoan katuak hiltzen ari dira. Katutxo bat desagertu egin da eta beste bat, tiro batekin agertu da bizkarrezurrean. Azkenean, eutanasia praktikatu diote egoeraren larritasuna zela eta.\nMesedez, bateren batek zerbait badaki,...\nKatu eta Txakurrentzako Akojida etxeak topatzen\nLaguntza eske gatoz, batik bat, Katu eta txakurrentzako akojida etxeak aurkitzen ari bait gara, adoptatu bitartean, bertan egoteko.\nTokiren bat ezagutzen baduzue, jarri mesedez gurekin harremanetan.\nBi Katutxo Adopzioan\nAdopzioan bi katutxo hauek, arrak dira, 2 hilabete ingurukoak.\nEMAN DEZAIOGUN AUKERA BAT!!!\nKONTAKTU Zenbakia: 659597970 / 690991975\nEn Adopción estos dos gatitos. son machos de unos 2 meses más o menos.\nDÉMOSLES UNA OPORTUNIDAD!...\nTxakur gazte eta zintzoa adopzioan\nTxakur gazte eta zintzoa adopzioan dago.\nInteresatuak deitu honako telefono zenbakira: 656782759.\nBi katutxo adoptatzeko\nOinatz Elkarte Animalistak bi katutxo hauek ditu adoptatzeko.\nHilabete t'erdi dute eta biak arrak dira.\nNahi baduzu adoptatu, mezu bat bidali gure emailera, oinatzanimalista@gmail.com edo telefonoz edo Whatsapp bidez kontaktatu hurrengo zenbaki hauetan: 659597970 / 6909...\n2019ko egutegia salgai\nOinatz Elkarte Animalistan etengabe ari gara animaliei laguntzeko moduak pentsatzen. Eta urtea amaitzen ari zaigun honetan, zer hobeago 2019rako egutegi polit bat baino?\nEz dezazula normaltzat jo\nGipuzkoan milaka txakurrek bizitza osoa katez lotuta pasatzen dute, bakarrik, kalean, askatasunik eta harreman sozialik gabe, kaka artean bizitzen, janari edo edaririk bilatzeko aukerarik gabe, askotan gaixorik...\nZentzurik gabeko tortura, eta gainera legearen aurka doa...\nAzken urteetan, festa hau bukatzeko deialdi internazio...\nOinatz Elkarte Animalistan etengabe ari gara animaliei laguntzeko moduak pentsatzen. Eta urtea amaitzen ari zaigun honetan, zer hobeago 2015erako egutegi polit bat baino?\nAnimalien argazki ederrez osatua dago eta bakoitzak gogoeta bat dakar; larruz egindako osagarririk...\nALBISTE ZAHARRAGOAK >